Poreska uprava: Podaci o Adrija medija grupi tajni - Društvo - Dnevni list Danas\nPočetna » Društvo » Poreska uprava: Podaci o Adrija medija grupi tajni\nNakon što je država blokirala račune Kurira za iznos od tačno 0 dinara\n1Piše: Lj. B. 10. jula 2017. 20.14\nU rešenju Poreske uprave od 6. jula, između ostalog, piše da se za AMG zabrana uvodi „radi obezbeđenja naplate javnog prihoda za koji je u toku postupak kontrole, pošto postoji opasnost da poreski obveznik osujeti, onemogući ili učini neefikasnim njegovu naplatu“.\nDnevni list Danas je pokušao da od Poreske uprave da sazna da li su imali sličnih ili istih primera kao što je ovaj sa AMG, kako je to moguće da su računi blokirani na 0 dinara i kako to da je Poreska uprava unapred znala da im preti opasnost od neplaćanja.\n„Shodno članu 7. Zakona o poreskom postupku i poreskoj administraciji, svaki dokument, informacija, podatak ili druga činjenica o poreskom obvezniku do kojih se došlo u poreskom, prekršajnom, predistražnom ili sudskom postupku, smatraju i čuvaju kao tajni podatak“, navodi se u odgovoru biroa za informisanje Poreske uprave.\nU AMG kažu da Poreska uprava nije navela nijednu okolnost iz koje proizilazi da eventualno utvrđeni porez neće biti plaćen, te da je kompanija onemogućena da raspolaže svojim novcem i izmiruje obaveze prema dobavljačima, štampariji i radnicima.\nKornjača sprovodi reforme kao puž! kaže:\n10. jula 2017. u 21.08\n"Nindža kornjača" ponovo uvodi blokadu, ovaj put blokadu base padataka poreske uprave!


Dobro je, nismo u petom šeširu, najverovatnije sa Brazilom ili Argentinom u grupi?! - Sportske.net\nDobro je, nismo u petom šeširu, najverovatnije sa Brazilom ili Argentinom u grupi?!\nŠalimo se, nema posebnog šešira za nas kao u Nemačkoj, ali vrlo teško ćemo izbeći četvrti šešir. Ako pozovemo verovatnoću u pitanje, zbog pravila u žrebu, od nosilaca nas čeka jedna od dve najbolje južnoameričke selekcije. Drugačiji raspleti ipak malo mogući...\nItalijani pitali Batu Mirkovića zašto ''SMS'' ne igra za Srbiju, evo njegovog odgovoraSelektor u dilemi - Koje igrače će voditi u Rusiju?Luka Jović rešetao protiv Rusa, oglasili se Nemci!Đorović: ''Tako se bori za dres ove zemlje!''''Orlići'' ne staju, savladali i Ruse u Novom Sadu!\nPosle noćašnjeg raspleta u Južnoj i Severnoj Americi, stvari su unekoliko jasnije, ono što smo znali i pre utakmica u ove dve kvalifikacione zone, Srbija će teško u treći šešir na Mondijalu.\nMoralo bi mnogo toga da se poklopi, pa će naš šešir biti četvrti, osim ako se ne ispune uslovi koje niko ne očekuje.\nTrebalo bi da Grčka prođe baraž u kome je u slabijem šeširu, teško je zamisliti da bi mogli da elimininišu nekog od favorita, ili da Novi Zeland u baražu eliminiše Peru što je takođe malo verovatno.\nImamo nadu iz afričkih kvalifikacija koja ne postoji, da se Senegalci ne plasiraju na Mondijal. Ono, naime, imaju prednost u svojoj grupi, sakupili su 8 bodova, dva više od Burkine Faso i Zelenortskih ostrva i imaju meč manje. Ostale su im utakmice sa Južnom Afrikom, kod kuće i na strani, drugim rečima mogli bi i sa bodom dalje iz dve utakmice, ako Burkina Faso i Kape Verde remiziraju u poslednjem meču.\nDakle, mrka kapa, što se Afrikanaca tiče, naveli smo ova tri scenarija, trebalo bi da se poklope dva, tako bismo bili poslednji koji su se uvukli u treći šešir.\nDa ne računamo šanse, svejedno, bićemo među najslabijim reprezentacijama, što opet, ne mora da znači ništa, pred decembarski žreb.\nNa kraju, dobro je da nema petog šešira, što reče naš kolega Mihajlo, sećate se da smo 2006. bili u posebnom šeširu i završili u grupi smrti.\nSada je najveća verovatnoća da ćemo, pošto u šeširu mogu da budu dve evropske ekipe, mi na kraju završiti sa Brazilom i Argentinom, neevropskim nosiocima, još jednom evropskom reprezentacijom iz drugog ili trećeg šešira, i jednom od ostalih, Afrika ili Azija...\nNo, o svemu tome ima vremena, analize slede...


Ministarstvo porodice i sporta RS pomaže FK Lauš\nSrna 09.06.2011 17:59\nBANjALUKA - Ministarstvo porodice, omladine i sporta Republike Srpske /RS/ pomoći će banjalučki fudbalski klub "Lauš" podrškom u izgradnji novih sportskih terena, što će uslijediti nakon rješavanja imovinsko-pravnih odnosa ovog kluba, rekla je resorni ministar Nada Tešanović.\nTešanovićeva, koja je danas razgovarala sa upravom "Lauša", izjavila je da je klub zatražio pomoć u trenutku kada Ministarstvo ima najmanje sredstava, ali će ono podržati najbitnije aktivnosti na uređenju terena i pružiti pomoć u opremi.\nPrema njenim riječima, Mjesna zajednica Lauš ima oko 33 000 stanovnika, od kojih su više od trećine mladi, koje treba skloniti sa ulice i zbog toga treba cijeniti ovaj klub s obzirom na teške uslove u kojima radi.\n"Teren Fudbalskog klub `Lauš` je i jedina zelena površina u ovoj mjesnoj zajednici na koju dolaze i majke sa bebama i malom djecom. Za narednu godinu tamo moraju biti planirani značajniji radovi u kojima će učestvovati Ministarstvo", istakla je Tešanovićeva.\nOna je dodala da se imovinsko-pravni odnosi kluba trenutno rješavaju sudskim putem i da će njihovim rješavanjem biti otvorena mogućnost da se znatnije pomogne klubu otvaranjem novih terena koji će biti napravljeni u ovoj mjesnoj zajednici napraviti.


Juronjuz Srbija počinje danas da emituje signal preko Pej tv platformi – NovostiDana.rs\nJuronjuz Srbija počinje danas da emituje signal preko Pej tv platformi\nKanal Juronjuz (Euronews) Srbija počeo je danas da emituje signal preko Pej TV platformi, što je poslednja faza pre početka emitovanja programa krajem ovog meseca, navodi se u saopštenju te televizije.\nJuronjuz Srbija je brendirana afilijacija Juronjuza, koja će emitovati lokalne, regionalne, nacionalne i medjunarodne vesti na TV i digitalnim platformama, u produkciji sopstvenog tima novinara i dopisnika.\nBiće deo šire Juronjuzove mreže, koja emituje globalne vesti na više jezika, iz evropske perspektive, za više od 400 miliona domova, u 160 zemalja, dodaje se u saopštenju kompanije.\nGenerelani direktor Juronjuza Majkl Piters poručio je da je današnji dan novi korak u strategiji te kompanije.\n„Siguran (sam) da će Juronjuz Srbija držati zastavu Juronjuza veoma visoko. Mi imamo jednu ambiciju, i to skromnu, želimo da budemo u sredini. Hoćemo da budemo mesto gde su svi političari i druge društvene ličnosti dobrodošli da daju svoje mišljenje, da se izraze, a mi smo ovde da ih poštujemo“, rekao je Piters.\nPremijerka Srbije Ana Brnabić se na svečanom dogadjaju u Centru „Sava“ zahvalila Pitersu zbog toga što su odlučili da pokrenu ogranak u Srbiji, čime je, kako je rekla, pokazano „ogromno poverenje, ali i vera u evropsku budućnost ove zemlje“.\n„Članstvo u EU je najvažniji spoljnopolitički cilj Srbije. Dolazak Juronjuza, vodećeg evropskog informativnog kanala je zaista odlična prilika da Srbiju predstavimo drugim evropskim zemljama“, navela je Brnabić.\nOna je ocenila da dolaskom Juronjuza Srbija dobija „još jedan veliki i kredibilan kanal“, što znači više medijskog pluralizma, ali i „manje senzacionalizma, a više proverenih, tačnih i potpunih informacija“.\n„Kao predsednica Vlade želim da kažem da ćemo uvek i u svakom trenutku biti otvoreni za svaku kritiku, svaku informaciju koja može da poboljša i unapredi naš rad i da je ono što ćemo ceniti više nego išta upravo ta objektivnost, nepristrasnost, kredibilna i proverena informacija u vreme kada je sve teže osloniti se na kredibilne i proverene informacije“, poručila je premijerka.\nGeneralni direktor Telekoma Srbija Vladimir Lučić kazao je da je „velika čast“ što je Juronjuz izabrao njih kao partnera, što istovremeno predstavlja i „profesionalnu obavezu“.\nOn je naveo da će Juronjuz Srbija biti prikazivan na svim Telekomovim platformama u Srbiji i regionu, ali i u svetu na Telekomovoj platformi za dijasporu.\n„Sve naše kanale odlikuje visok profesionalizam, visok kvalitet i visoka gledanost. Zato je za nas od velikog značaja što je Juronjuz došao u Srbiju, jer je taj medij jedan od najjačih i najkvalitetnijih informativnih kanala u svetu, a definitivno najjači u Evropi“, zaključio je on.\nGDF: Vučić deklarativno za EU, a u stvari antievropski opredeljen


ZIDAN BRUTALNO ISKREN "Ko god da dođe na leto - neće moći da ZAMENI KRISTIJANA!"\nFudbaleri Reala su prošlog leta ostali bez najboljeg igrača - klub je napustio Kristijano Ronaldo, koji je otišao u Juventus, a od takvog gubitka "kraljevići" nisu uspeli da se oporave.\nTome u prilog govore i ovosezonski rezultati, jer su Madriđani ispali u osmini finala Lige šampiona, učešće u Kupu kralja okončali su u polufinalu eliminacijom od Barselone, dok je jasno da ni titulu neće moći da osvoje, jer im Katalonci beže čak 14 bodova.\nPritom je predsednik Florentino Perez vršio česte promene na klupi - Zidan je posle osvajanja trećeg trofeja u Ligi šampiona, a bezuspešno su ga zamenili Đulen Lopetegi i Santjago Solari. Zbog toga su "kraljevići" odlučili da vrate franucskog stručnjaka na klupu, pred kim je narednog leta ozbiljna rekonstrukcija ne bi li vratio Real na vrh.\nIzvesno je da će uspeti da obezbedi potpis Edena Azara, dok bi se nakon toga "kidisalo" na dovođenje Pola Pogbe, veziste Mančester junajteda. Za belgijskog napadača se očekuje da bi trebalo da zameni Ronalda, ali Zinedin Zidan nije tog mišljenja.\nDa podsetimo, Kristijano Ronaldo je najzaslužniji za uspehe Reala u protekloj deceniji, jer je za devet godina koliko je bio na "Santjago Bernabeuu" uspeo da osvoji četiri Lige šampiona.


TSMC - Toliko dragocen da mu je potrebna sopstvena fabrika vode - SVET KOMPJUTERA\nToliko dragocen da mu je potrebna sopstvena fabrika vode\nMajka priroda povremeno podseti arogantnog Homo Sapiensa ko je u stvari gazda na planeti. Kao da pandemija, rast cena kripto-valuta i eksplozija potražnje za elektronikom nisu dovoljno podgrejali globalnu nestašicu čipova, jednog od najvećih proizvođača procesora na svetu pogodila je istorijska suša. Ko bi rekao da će 2021. godine odgovor na pitanje: Hoće li pasti kiša na Tajvanu?” biti od tolikog značaja...\nKršten tajfun koji bi isporučio solidnu količinu padavina na ostrvu još uvek se očekuje, a za meteorologiju su poslednjih meseci u TSMC-u naročito zainteresovani. Krajem februara, tajvanska Vlada naložila je svim proizvođačima da potrošnju vode smanje za 7 do 11%, da bi početkom aprila došlo i do restrikcija struje. Kompanija je u relativno kraktom roku izgubila neobjavljeni višemilionski iznos. Ubrzo su počele da kuljaju glasine da će se deo proizvodnje (12 000 vafera sa čipovima na kojima su tranzistori veličine 28 nanometara) izmestiti u Nandžing (kontinentalna Kina). Ideja zbog sve agresivnije (neko bi s pravom rekao i predratne) politike suseda deluje nerealno, pa ne čudi što su zastupnici TSMC-a ovo oštro demantovali.\nKratkoročnog rešenja nema, ali iz kompanije planiraju izgradnju fabrike za prečišćavanje vode koja je isključivo namenjana hemijskim procesima pri proizvodnji silicijumskih vafera. Kako objašnjava potpredsednica Lora Ho, neki ograničeni pogoni počeće da rade već do kraja ove, dok se puna operativna snaga očekuje do 2024. godine. Ovo bi bila prva fabrika čija je upotreba na taj način rezervisana. Dnevni kapacitet iznosiće 67 000 tona vode što, sudeći po izveštaju o održivosti iz 2019. godine (naknadno ovi podaci nisu objavljivani), zadovoljava malo manje od polovine potrebne količine, koja je od tada prilično porasla, i sigurno se neće smanjivati. Već sada kompanija ne uspeva da se izbori sa potražnjom 5 i 7-nm procesora koji su namenjeni automobilskoj industriji. Osim TSMC-a, još ih jedino Samsung Foundry proizvodi.\nAko nam mašine dođu glave, izgleda to neće biti tako eksplozivno kao što je predvideo čika Džejms Kameron, već zato što prosto „piju” više vode od nas...\nTurski krimić: direktor kripto-menjačnice navodno o’ladio korisnike za dve milijarde dolara\nStišava se Chia groznica, preti popla...


Dan online - Ekonomija: - 2021-02-24\nEkonomija - datum: 2021-02-23 PREDSJEDNIK PKCG O PAKETU POMOĆI VLADE Privrednici nezadovoljni\nPredsjednik Privredne komore Vlastimir Golubović upozorio je da crnogorskoj privredi prijeti „priključenje na respirator”. On je kazao da su privrednici iskazali određeno nezadovoljstvo zbog posljednjeg paketa mjera Vlade Crne Gore pa je PKCG, kako je dodao, poslala inicijativu Ministarstvu ekonomije u kojoj se, između ostalog, traži probni rad prije zaključenja ugovora na neodređeno za novozaposlene sa ZZZCG, 50 odsto niži zakup i u zoni nacionalnih parkova, proširenje limita u okviru državne pomoći sa sadašnjih 800.000 eura na 1,8 miliona eura kako je to u EU. PKCG insistira i na što skorijem donošenju novog paketa pomoći, prenio je portal RTCG.\nOd prvog do posljednjeg paketa mjera koje su vlade donosile, Privredna komora Crne Gore je, kako je kazao Golubović, učestvovala i konsultovana je oko donošenja paketa mjera.\nIpak, Golubović ističe da pored zdravlja stanovništva koje je, kaže, prioritet, postoji i zdravlje ekonomije. Upozorava da privredi prijeti „priključenje na respirator”.\n– To znači da je u toku borba za opstanak pojedinih privrednih društava. Pitanje je izvjesnosti i njihovog opstanka, tu najprije mislim na ugostiteljske objekte, ali i druge kompanije – kazao je Golubović.\nIstakao je da su privrednici iskazali određeno nezadovoljstvo posljednjim paketom mjera Vlade Crne Gore, pa je PKCG, kako je dodao, poslala inicijativu Ministarstvu ekonomije.\n– Privrednici iskazuju nezadovoljstvo tom mjerom, jer očekuju da se obezbijedi probni rad od tri ili šest mjeseci. Ukoliko poslodavac i zaposleni zaključe ugovor na neodređeno, da država uradi refundaciju troškova poreza i doprinosa i za vrijeme probnog rada – kazao je Golubović.


Radulović: Crna Gora će finansijski pomoći ublažavanje krize u Avganistanu - preduzetnica.me\nPočetna»Teme»Radulović: Crna Gora će finansijski pomoći ublažavanje krize u Avganistanu\nRadulović: Crna Gora će finansijski pomoći ublažavanje krize u Avganistanu\nCrna Gora će dati finansijski doprinos za ublažavanje tekuće humanitarne krize u Avganistanu, potvrdio je ministar vanjskih poslova Đorđe Radulović.\n“U ovom kritičnom trenutku, nade i očekivanja avganistanskog naroda usmjerene su prema svijetu. Svi smo se obavezali da ćemo ih podržati u njihovoj težnji za demokratijom, vladavinom prava, ljudskim pravima te društvenim i ekonomskim razvojem”, rekao je Radulović uključivši se online na Ministarski sastanak na visokom nivou o humanitarnoj situaciji u Avganistanu, koji je juče održan u Ženevi.\nSastanak na kome je šef crnogorske diplomatije govorio na poziv generalnog sekretara Ujedinjenih nacija Antonia Gutereša, kako je saopšteno iz MVP, bio je prilika da se ukaže na izuzetno tešku humanitarnu situaciju u ovoj zemlji.\n“Drastično pogoršanje cjelokupne situacije u Avganistanu, prvenstveno u smislu humanitarnih uslova, diktira potrebu bliske saradnje na multilateralnom nivou i aktivnog angažmana međunarodne zajednice koja mora djelovati jedinstveno, kako bi odgovorili uspješno na krizu koja će, nesumnjivo, imati dubok i dugotrajan uticaj na budućnost ove zemlje i njenog stanovništva”, kazao je Radulović u svom obraćanju.\nUz iskazanu solidarnost narodu Avganistana ukazano je na akutne humanitarne potrebe i cilj koji podrazumijeva mobilisanje podrške za konsolidovani Brzi humanitarni apel i Plan za humanitarni odgovor, piše rtcg.me.\nU tom kontekstu, ministar Radulović dodao je da svaka buduća avganistanska vlada mora uvažavati međunarodno pravo, te uputio apel da se u potpunosti štite ljudska prava i slobode svih Avganistanaca, posebno žena, djece i manjina.\n“Avganistanski narod zaslužuje da živi dostojanstveno u sigurnom okruženju“ rekao je on, poručivši da buduće avganstanske vlade moraju osigurati stabilnost zemlje i pravo na dostojan zivot svojim građanima.\nKako se navodi u saopštenju, šef crnogorske diplomatije podsjetio je da je naša država, zajedno sa svojim partnerima, kontinuirano pružala podršku s ciljem izgradnje dugoročne bezbjednosti i stabilnosti, doprinoseći miru i demokratskom razvoju Avganistana, takođe, učestvujući u NATO ISAF i misiji “Odlučna podrška”.\nZaključivši da smo, kao pouzdan međunarodni partner i zemlja koja brine o dobrobiti ljudi širom svijeta i dalje nedvosmisleno predani napretku u postizanju zajedničkog cilja – stabilnog i sigurnog Avganistana, on je potvrdio da će Crna Gora takođe dati finansijski doprinos za ublažavanje tekuće humanitarne krize, dodaje se u saopštenju.\nPrethodni PostStijović- Hodža: Intenzivirati saradnju u oblasti trgovine\nSljedeći Post Iskorišćeno 13 hiljada turističkih vaučera


Hilari Klinton osigurala predsjedničku nominaciju – Zvornik Danas\nNaslovna/VIJESTI/Svijet/Hilari Klinton osigurala predsjedničku nominaciju\nHilari Klinton osigurala predsjedničku nominaciju\nHilari Klinton je dostigla broj stranačkih delegata koji joj osigurava predsjedničku nominaciju u ime Demokratske stranke, prenose američki mediji, dan prije glasanja u šest saveznih država.\nKlintonova će postati prva žena koja će biti nominovana za predsjednika SAD ispred jedne velike stranke u ovoj zemlji. Ona je ranije obavljala funkciju državnog sekretara.\nPortparol kampanje njenog stranačkog protivkandidata Bernija Sandersa rekao je da su agencija AP i stanica En-Bi-Si pogriješile objavljivanjem ove informacije i da treba sačekati veliku konvenciju Demokratske stranke u julu.\n“Naš posao od sada do konvencije je da uvjerimo superdelegate da je Berni daleko najbolji kandidat protiv Donalda Trampa”, saopštio je Sandersov portparol Majkl Brigs.\nAP i En-Bi-Si su prenijeli da je Klintonova dostigla broj od 2.383 delegata na svojoj strani, koliko je potrebno da bi osigurala predsjedničku nominaciju.\nSanders, američki senator iz Vermonta, koji sebe naziva demokratskim socijalistom, naročito privlači mlađe glasače koje pogađa sve veća ekonomska nejednakost. On je obećao da će sprovesti “političku revoluciju”.


VELIKA AKCIJA KOMPANIJE MERIDIAN: Pomoć na KiM, donacije zdravstvu, stipendije i posao za najbolje studente… : Nadlanu.com\nVELIKA AKCIJA KOMPANIJE MERIDIAN: Pomoć na KiM, donacije zdravstvu, stipendije i posao za najbolje studente…\nObjavljeno 1. mar 2021. / 12:00:02\nGodinu dana karavana humanosti domaće kompanije!\nKao što je već tradicija, Meridian paketićima obraduje najmlađe heroje koji se bore za izlečenje od retkih bolesti. Zajedno sa ministarkom zaštite životne sredine Irenom Vujović, Meridian je darovao poklone mališanima sa Instituta za onkologiju i radiologiju Srbije, o kojima se već 30 godina stara Udruženje "Uvek sa decom".\nZajedno sa pevačicom Kijom Kockar, Meridian je obradovao poklonima i mališane u opštinama Gračanica, Velika Hoča i Orahovac. Značajna pomoć uručena je i Domu za lica sa posebnim potrebama u Gračanici, jedinoj instituciji tog tipa u srpskim zajednicama na Kosmetu.\nA kako bi se što pre prevazišle posledice razornih poplava koje su početkom godine zadesile naše sugrađane na Kosovu i Metohiji, kompanija Meridian donirala je pupmpe za ispumpavanje vode najugroženijim domaćinstvima.\nImajući u vidu da je jedan od sistemskih problema naše zemlje neusklađenost između obrazovnih programa i potražnje na tržištu rada, kompanija Meridian je upravo usred turbulentne 2020. odlučila da pokrene ambicizoni projekat stipendiranja i programa praksi namenjenih studentima završnih godina akademskih studija u Republici Srbiji.\ndonacije zdravstvodruštvena odgovornosthumanostmeridian kompanijameridianbetposao studentiprvi posaostipendije studentistudentska praksatop_slider\nOvu sliku gledamo već duggggg period kad je Meridian u pitanju ,šta sve ovi ljudi rade za nas narod neverovatni su\nNe odustaju, svaka im čast! 👏\nRodrigo says pre 11 meseci\nSve pohvale za ovu kompaniju. Od početka pandemije pokazuje svoju humanost…\nFalkao says pre 11 meseci\nNemam komentar…jedno veliko bravo\nBermut says pre 11 meseci\nIzgleda da su postali veliki humanisti,mogu i Noletu da se pridruze😊\nDzoker says pre 11 meseci\nZa raLiku od njega oni placaju porez u svojoj drzavi 😉\nOvi ljudi ne staju,svaka cast meridianu.Da se svi ugledamo na njih\nZofa says pre 11 meseci\nMeridian je nezaustavljiv kada su humanitarne akcije u pitanju,neverovatni ste.\nSomi says pre 11 meseci\nOvi ljudi vec mesecima pomazu onima kojima je to najpotrebnije,ne odustaju…bravo!\nDambo says pre 11 meseci\nMeridian odusevljava iz dana u dan,skoro svakodnevno citam o vasim novim humanitarnim akcijama…samo tako nastavite.


Jovanović spreman za juriš "sremskog fronta" - Sportske.net\nJovanović spreman za juriš "sremskog fronta"\nCrnogorski internacionalac Milan Jovanović očekuje teško gostovanje Donjem Sremu jer novajlija u Superligi, kao i svi "manji" timovi, uvek igraju sa pojačanom željom i većom motivacijom kada se sastaju sa najtrofejnijim klubom u Srbiji.\nCrvenu zvezdu u subotu, 27. oktobra, očekuje novo gostovanje u okviru desetog kola Jelen Superlige.\nOvoga puta crveno-beli gostuju u Novom Sadu ekipi Donjeg Srema koja svoje mečeve u elitnom društvu igra na stadionu "Karađorđe" pošto infrastruktura fudbalskog zdanja u Pećincima ne ispunjava uslove za odigravanje superligaških mečeva.\nMilan Jovanović spremno dočekuje predstojeći susret ubeđen da će dobro uigran rival dati sve od sebe kako bi pokušao da osvoji bodove protiv najtrofejnijeg kluba u zemlji.\n"Očekuje nas težak meč protiv iskusne ekipe, koja je ove sezone ostvarila niz veoma zapaženih rezultata. Dobro su uigrani, poznaju se, i vodi ih trener koji ume dobro da pripremi ekipu, i koji taktiku prilagođava protivniku" rekao je Jovanović i dodao da te činjenice ne remete zacrtane ciljeve koje Zvezda ima na svakoj utakmici.\n"Naš cilj je jasan, idemo na pobedu koju ćemo ostvariti samo uz maksimalno motivisanu i angažovanu igru, jer je poznato da je svim timovima u Srbiji, meč sa Zvezdom uvek veliki motiv i da protiv nas svi igraju maksimalno agresivno i motivisano" konstatovao je reprezentativac Crne Gore.\nDuel između Donjeg Srema i Crvene zvezde igraće se u večernjem terminu od 19 časova.


Politika: Vučić nije pozvan - BIGportal.ba\nPolitika: Vučić nije pozvan\n28 Avgusta, 2019 28 Avgusta, 2019 0139\nNa adresu predsednika Srbije Aleksandra Vučića još nije stigao poziv iz Poljske da prisustvuje obeležavanju 80. godišnjice od početka Drugog svetskog rata.\nKako piše Politika, to će biti drugi važan događaj na kome Srbija neće biti zastupljena u skladu sa svojom istorijskom ulogom i statusom sile pobednice.\nList podseća i da je na proslavi stogodišnjice pobede u Prvom svetskom ratu, 11. novembra prošle godine, Francuska smestila predsednika Srbije u neke od sporednih redova, dok je kosovski predsednik Hašim Tači sedeo tik iza predsednika Rusije Vladimira Putina.\nPoziv na obeležavanje jubileja nije dobio ni Vladimir Putin, što je, kako piše Politika, potvrdila kancelarija poljskog predsednika napominjući da je predsednik Poljske odlučio da pozove države Evropske unije i Istočnog partnerstva, Azerbejdžan, Jermeniju, Belorusiju, Gruziju, Moldaviju i Ukrajinu.\nA Rusija, kako se navodi u objašnjenju, ne učestvuje ni u jednoj od ovih organizacija.\nPrivedeno više osumnjičenih za napad na Srbe kod Knina


KINA SE PRIDRUŽILA SRBIJI PO PITANJU RUSIJE: Neće uvoditi sankcije zbog napada na Ukrajinu\nVelika i moćna Kina čije su uvođenje sankcija za Rusiju očekivali svi sa Zapada, ipak se nije dogodilo. Kineska Regulatorna komisija za bankarstvo i osiguranje saopštila je da se neće pridružiti Americi i evropskim državama o uvođenju finansijskih sankcija Rusiji. Njihova velika saradnja zasniva se na dobavljanju nafte i gasa iz Rusije. Kina je jedina veća administracija koja se nije mešala i kritikovala Moskvu zbog invazije na Ukrajinu, piše Blic.\nKina je ipak morala da se oglasi, pa je tako predsedavajući Regulatorne komisije Guo Šuking jasno obrazložio odluku Pekinga: ,,Nećemo se pridružiti sankcijama i održaćemo normalne ekonomske, trgovinske i finansijske razmene. Ne odobravamo finansijske sankcije, posebno uvedene jednostrano jer nemaju dovoljno pravne osnove i neće imati dobar uticaj”, naglasio je Šuking.\nOno što ljuti i zabrinjava sve vozače jeste cena nafte koja u poslednjih nekoliko dana svakodnevno skače. Nakon što je juče oborile rekode u poslednjih devet godina, jutros je nastavila istim tempom. Cena američke nafte WTI tokom prethodnih sati skočila je na najviši nivo od 2013. Jutros je njena cena veća za četiri odsto i iznosi 114 dolara. Istovremeno je evropska nafta Brent, premašila cenu od 116 dolara po barelu, što je nivo koji nije viđen još od jula 2014. Juče je podsetimo barel brenta skočio za 12 dolara, a danas za dodatna četiri.\nTagovi: Kina - rusija - sankcije


23/04/2021 7:42:37 PM\nNovi Ford Mustang ovih dana dobija veliku količinu medijske pažnje, a razlog za je nova verzija za 2016. godinu. Svi znaju priču o Ford Mustang modelu ili neke od njenih zanimljivijih delova. Ovaj model je započeo svoj život 1964. godine, vozio ga je Stiv Mekvin u filmu “Bullet”, a prodat je u milionima primeraka i predstavlja simbol “Američkog sna”.\nEVO magazin je imao priliku da testira model za 2016. godinu, koji je odlično dizajniran, a enterijer je iznenađujuće praktičan i kvalitetno izveden. Naravno, i dalje ima sitnih propusta u izboru plastike i nekih detalja koji deluju kao da im nije mesto u Mustangu, ali van toga je reč o prilično dobrom automobilu. Verzija sa testa raspolaže 5.0-litarskim V8 motorom koji ispumpava zdravih 435 KS na zadnje točkove. Nećemo previše da kvarimo doživljaj, već pravac na video gore ukoliko volite pravi “american muscle”.\nTagoviAutomobili evo magazine FORD Ford Mustang Mustang opis prikaz recenzija review test video\nPrethodno Da li je ovo novi Land Rover Discovery?\nSledeće Sve što ste želeli da znate o Ford Focus RS-u [Video]


Vlada RS ponovo daje milionske subvencije za neisplative avio-linije\n14.11.2012. / 10:02\nNovi letovi bez plana, procjene isplativosti i s parama poreskih obveznika\nBANJALUKA, Vlada RS planira sledeće godine iz Budžeta izdvojiti milion konvertibilnih maraka za sufinansiranje avio-linije Banjaluka-Beograd, navedeno je u prednacrtu Ekonomske politike Republike Srpske za 2013. godinu.\nPrema prednacrtu u koji je CAPITAL.ba imao uvid, građani Republike Srpske s milion maraka kroz tekući grant za JP „Aerodromi Republike Srpske“ trebalo bi da subvencionišu još jedan u nizu letova za koje se ne zna hoće li se isplatiti.\nPored nedostatka informacija o tome da li se let Banjaluka-Beograd u aranžmanu s JAT-om isplati, iz Vlade nema ni objašnjenja na koji način će će JP „Aerodromi Republike Srpske“ subvencionisati let Banjaluka-Beograd, odnosno kako će to javno preduzeće uspostavljati avio-linije kada takav opis posla uopšte nije u okviru djelatnosti JP „Aerodromi Republike Srpske“.\nPredsjednik Vlade Republike Srpske, Aleksandar Džombić nedavno je u Narodnoj Skupštini Republike Srpske saopštio da se odustaje od linije Beograd-Banjaluka- Beč i najavio da će se s beogradskom kompanijom „JAT Airways“ ići u organizaciju redovne linije Banjaluka-Beograd koju će subvencionisati dvije Vlade.\nPrema nezvaničnim informacijama, JAT je Republici Srpskoj ponudio dvostruko veću cijenu leta od komercijalne, ali se Vlada Srpske o tome još nije oglasila.\nNove fiktivne destinacije\nStiče se utisak da Vlada odluke o promjeni ruta doslovno donosi „u letu“. U samom finišu priprema pred usvajanje Ekonomske politike i Budžeta za narednu godinu, Vlada kao da se ponovo sjetila da već godinama obećava avio-saobraćaj koji s banjalučkog Aerodroma skoro i da ne postoji.\nOsim linije Banjaluka-Beograd, Vlada je ranije najavila i redovan avio-saobraćaj na relaciji Banjaluka-Beč, te Banjaluka-Atina, ali i letove ka Kuvajtu. Pa ipak, ni za jedan od ovih letova nije predočena nikakva analiza ekonomske opravdanosti, pa Vlada ostavlja utisak kao da pokušava da organizuje bilo kakav let kako bi mogla da kaže da Republika Srpska ipak ima neki avio-saobraćaj.\nNe samo da Vlada nije ispoštovala nijedno od obećanja o tome kako će građani Republike Srpske moći da lete, nego iz godine u godinu i pismeno iskazane ambicije Vlade opadaju.\nU Ekonomskoj politici za 2010. Vlada je najavljivala da će kupiti dva nova putnička aviona kako bi se iz Republike Srpske moglo krenuti sa saobraćajem.\nU Ekonomskoj politici za 2011. konstatovano je da saobraćaj „nije dovoljno razvijan iz objektivnih razloga“, te da „sаmo plаnskim rаzvojem domаće аvio kompаnije kontinuirаno se mogu ostvаriti direktne, redovne, kvаlitetne i efikаsne аvio linije premа velikim sаobrаćаjnim centrimа u Evropi“.\nKada je u 2011. uspostavljena još jedna linija koju je subvencionisala Vlada Republike Srpske, još se govorilo o eventualnom iznajmljivanju aviona. U Ekonomskoj politici za 2012. takođe je konstatovano da je vazdušni saobraćaj „nedovoljno razvijen“, pa je domaća aviokompanija „Sky Srpska“ zadužena da „ispitа mogućnost zа uspostаvljаnje аvio-linije nа relаciji Bаnjа Lukа – Beč“.\nImajući u vidu da se najave letova pojavljuju doslovno „preko noći“, a Vlada još nema konkretan plan kako da dugoročno riješi pitanje aviosaobraćaja u Srpskoj, građani će, čini se, i dalje da lete sa stranim kompanijama, najviše sa zagrebačkog aerodroma, kojim, prema okvirnim procjenama, samo u turističkim agencijama u Banjaluci godišnje ostave najmanje 2 miliona KM tarife za aviokarte.\nTagovi: aerodrom mahovljaniavio-linijaletovisubvencijetopvazno


Šutanovac: Zahtevamo i parlamentarne izbore – NovostiDana.rs\nŠutanovac: Zahtevamo i parlamentarne izbore\nPredsednik Demokratske stranke (DS) Dragan Šutanovac pozvao je danas na raspisivanje i parlamentarnih izbora zajedno sa predsedničkim jer je, kako je ocenio, „parlament postao pijaca, institucije su potpuno urušene, a Srbija više nema vremena za čekanje“.\n„Gradjanima Srbije je svaki dan važan i zato zahtevam da se istovremeno sa predsedničkim izborima raspišu i parlamentarni izbori. Odlaganje sednice zbog konsultacija sa Vučićem predstavlja izigravanje ustava, zakona i procedura“, navedeno je u saopštenju DS.\nKako je ocenjeno, „Skupština se pretvorila u pijacu u kojoj se ne zna koliko ima preletača niti ko ima većinu“.\n„Dok se Vlada bavi prebrojavanjem svojih poslanika, nivo investicija u našoj zemlji je na istorijskom minimumu, zato što nijedan investitor ne vidi političku stabilnost u zemlji, koja je preduslov za ekonomski prosperitet. Istovremeno, Srbija je četvrta najsiromašnija država Evrope i je jasno da su parlamentarni izbori više nego potrebni“, dodao je predsednik DS.


Nova komunistička partija Jugoslavije i Savez komunističke omladine Jugoslavije odali su počast žrtvama imperijalističke NATO agresije.\nNaša delegacija je tom prilikom položila venac na spomenik „Večna vatra” na Novom Beogradu. Na današnji dan, 24. marta, pre tačno šesnaest godina, otpočela je zločinačka NATO agresija na SR Jugoslaviju. Mi se danas sećamo svih žrtava NATO u našoj zemlji, poručujemo da NATO zločine ne zaboravljamo, da ne opraštamo, već da zahtevamo da svi odgvorni moraju da se suoče s pravdom, i da nikad nećemo dozvoliti da Srbija postane deo ovog zločinačkog imperijalističkog saveza.\nSpomenik „Večna vatra“ je podignut u slavu i spomen svim žrtvama NATO agresije, a danas je u razočaravajuće zapuštenom stanju. Ovo stanje realno oslikava odnos koji buržoaske vlasti u Srbiji imaju prema velikoj tragediji i nepravdi koja je zadesila naš narod i našu zemlju. Podsećamo da su oni koji su najodgovorniji za brojna zlodela počinjena tokom i posle NATO agresije, i posle šesnaest godina, i dalje na slobodi, da niko nije osuđen, a da su marionete zapadnog imperijalizma, buržoaske vlasti u Srbiji, cinično se rugajući NATO žrtvama, povukle optužnicu pred Međunarodnim sudom pravde za zlodela koja su njihove gazde počinile.\nPotpuno je licemerno što u obeležavanju ovog događaja učestvuju predstavnici promiperijalističke vlasti u Srbiji, jer su oni ti koji se na razne načine rugaju svim žrtvama, a našu zemlju guraju u tabor zapadnog imperijalizma, čije su udarne pesnice EU i NATO. Naša partija i naš omladinski savez se gnušaju činjenice da se sadašnji proimperijalistički premijer Aleksandar Vućić ugleda na zločince poput Gerharda Šredera i Tonija Blera, koga je čak uzeo i za svog ličnog savetnika. Međutim, svakako da najveću sramotu kako za žrtve agresije, tako i za sve građane naše zemlje predstavlja potpisivanje sporazuma, Individualni partnerski akcioni plan (IPAP), sa NATO imperijalistima. U Briselu je IPAP potpisan od strane ministra spoljnih poslova Srbije Ivice Dačića i ministra odbrane Bratislava Gašića. Taj sporazum našu zemlju stavlja u još veći vazalni položaj prema zapadnom imperijalizmu, jer NATO vojnicima ne samo da država Srbija garantuje bezbednost, daje kasarne i drugu infrastrukturu na korišćenje, već im daje i neograničena ovlašćenja dok se nalaze na teritoriji Srbije. Ovaj sporazum je gotovo identičan onom koji je u Rambujeu 1999. godine kao ultimatum postavljen tadašnjoj SRJ, koja je to odbila, jer da je to prihvatila, ona bi na taj način izgubila svoj suverenitet. Odbijanje je bilo jedan od povoda za agresiju na SRJ. Svakako da nije slučajno da u susret godišnjici bombardovanja predstavnici proimperijalističke vlade Dačić i Gašić potpisuju ovaj po interese Srbije štetan sporazum.\nStoga, NKPJ i SKOJ zahtevaju da se obnove međunarodne tužbe protiv svih onih koji su učestovali u zločinačkoj NATO agresiji na SRJ. Mi zahtevamo da Srbija poništi sve sporazume koje su proimperijalističke vlade potpisale od 2000. na ovamo. Takođe, NKPJ I SKOJ traže da se sramni IPAP sporazum Srbije sa udarnom pesnicom imperijalizma NATO odmah otkaže.\nOvogoišnje obeležavanje pomena NATO žrtvama je dobiloi još jednu, dodatnu internacionalističku notu. Na inicijativu ambasadorke Bolivarske Republike Venecuele, drugarice Die Nader El Andari, naša partija i naš omladinski savez su iskoristili priliku da se solidarišu sa narodom ove nama prijateljske zemlje, koja je na udaru američkog imperijalizma. Naši aktivisti su nosili poruke ispisane na španskom i engleskom jeziku: „Venecuela nije pretnja, već nada“, „Nezavisnost ili ništa“ i „Sloboda Novog sveta predstavlja nadu univerzuma“. Na skupu su, takođe, bili prisutni ambasadorka socijalističke Kube, prijateljske Belorusije, kao i ambasador Rusije.


Lukač je rekao da je stanje u Gornjoj Maoči, Ošvama, odnosno na području Srednjobosanskog i Unsko-sankog kantona pod bezbednosnim nadzorom. On je za televiziju N1 rekao da je "gotova baza podataka o tome ko tu živi, boravi i šta radi, ali i jedna druga, važnija, baza onih koji su se sa stranih ratišta vratili u BiH".\n"Zašto je posebno ta kategorija bitna – zato što su to osobe koje same po sebi predstavljaju bezbednosnu prijetnju u BiH i izvan BiH. Takve osobe traže ozbiljan operativan nadzor bezbednosnih službi", rekao je Lukač i dodao da ih nema više od stotiu.\nLukač tvrdi da su mere prevencije mogućeg terorističkog delovanja ozbiljne, ali to ne znači da se tako nešto ne može dogoditi jer se nikad sa stopostotnom sigurnošću ne može preduhitriti namera neke grupe ili pojedinaca.\n"Mi imamo na prostoru FBiH, to nije nikakva tajna niti je to nešto novo, nekih 60-ak zajednica koje egzistiraju sa nekim određenim svojim aktivnostima koje nisu samo sa svojim verskim odrednicama mada je to osnov za funkcionisanje tih zajednica. Ja ih nazivam ekstremnim zajednicama", rekao je Lukač, tvrdeći da nema nijednog naseljenog mesta "u kome postoje neki vojni kampovi za obuku".


Na GP Velika Kladuša na izlazu iz BiH čeka se sat vremena - mojusk.ba\nNa GP Velika Kladuša na izlazu iz BiH čeka se sat vremena\nNa zasjenjenim dijelovima puteva u višim planinskim predjelima mjestimično ima ugaženog snijega na kolovozu i poledice. Zbog snijega na kolovozu izdvajaju se magistralni putevi Priluka-Glamoč-Mlinište, Kupres-Šuica-Tomislavgrad-Kolo i Sarajevo-Foča (Rogoj), prenosi Anadolu Agency (AA).\nIz Bosanskohercegovačkog auto-moto kluba (BiHAMK) vozačima su skrenuli pažnju na mjestimičnu poledicu i u nižim predjelima, naročito na dionicama preko mostova i na prilazima tunelima. Također, upozorili su i na učestale odrone i savjetovali oprezniju vožnju.\nZbog najavljenih novih padavine krajem dana vozačima je upućen apel da na put ne kreću bez odgovarajuće zimske opreme.\nNa graničnim prelazima Velika Kladuša i Bosanska Gradiška na izlazu iz Bosne i Hercegovine čeka se oko sat vremena, dok na ostalim graničnim prelazima zadržavanja trenutno nisu duža od 30 minuta.\nRadi aktuelnih radova na području Hrvatske, tokom dana usporeno se saobraća na graničnim prelazima Bosanski Brod-Slavonski Brod i Orašje-Županja.\nMinistarstvo pravde Srbije odobrilo izručenje Sanjina Sefića


EIB spremna da podrži pristupanje Srbije EU - European Western Balkans\nTRST – Evropska investiciona banka (EIB) podržava strateški cilj Srbije da se priključi Evropskoj uniji, izjavio je danas u Trstu potpredsednik za Srbiju, Dario Skanapieko, tokom razgovora sa predsednicom Vlade Srbije Anom Brnabić.\nSkanapieko, koji u Trstu predvodi delegaciju te finansijske institucije, kazao je da je EIB spremna i da obezbedi neophodna sredstva za podsticanje ekonomskog rasta i produktivnosti, posebno se fokusirajući na infrastrukturne i razvojne projekte.\nBrnabić je istakla važnost dobre saradnje sa EIB-om, posebno za infrastrukturne projekte, kako za one koji su aktuelni, tako i one koji treba da budu pokrenuti, navodeći kao primer četiri klinička centra u Srbiji.\nOna je istakla važnost naučno-tehnološkog parka u Beogradu koji okuplja inovativne i start-ap kompanije, posebno naglasivši važnost skorog završetka Studentskog-kreativnog centra u Nišu, što se očekuje na jesen.\nBrnabić je istakla da je jedan od prioriteta Vlade Srbije pokretanje preduzetništva i osnaživanje start ap zajednice.\nDelegaciju Vlade Srbije su sa premijerkom Brnabić, na sastanku sa delegacijom EIB, predstavljali potpredsednik Vlade Srbije Zorana Mihajlović i ministar finansija Dušan Vujović.\nAna BrnabićDušan VujovićEIBEvropska investiciona bankaSamit u Trstu


09:44: AM četvrtak 19 maja, 2022\nTuristička organizacija i Enigmatski klub Bor organizovali su dvodnevnu radionicu „Enigmatika – gimnastika uma“, sa ciljem da se mladi upoznaju sa svetom enigmatike kroz učenje i rešavanje enigmatskih zadataka.\nInteresovanje za enigmatiku u poslednjih nekoliko godina je prestalo, i ovo je prilika da se neki od učesnika radionice učlane u Enigmatski klub. I ne samo da nauče da rešavaju, već da nauče i da prave enigmatske zadatke, rekao je Bora Stanković iz Turističke organizacije.\nU dvodnevnoj radionici učestvovalo je dvadesetak učenika Ekonomsko-trgovinske škole, kojima je predstavljen „Enigmatski bukvar“, autora Radomira Matića i Krste Ivanova iz gradskog Enigmatskog kluba.\nEnigmatski klub Bor je do juče imao 9 članova kluba, a nakon ove radionice još tri devojke su postale naši članovi. Cilj nam je da edukujemo mlade ljude i zbog toga smo napravili „Enigmatski bukvar“ čije štampanje, kao i pokretanje sajta pomogao grad Bor , naglasio je Radomir Matić, predsednik Enigmatskog kluba.\nU jučerašnjoj radionici najuspešnija je bila Milena Arsovka, drugo mesto pripalo je Teodori Matić, dok je treće mesto osvojila Teodora Đorđević.\nDanas je prvo mesto pripalo Kristini Šolajić, drugo Miljani Petrujkić, a treće mesto zauzela je Jovana Petrović.


Moskva: Nove sankcije dokazuju bespomoćnost Vašingtona - Sputnjik Srbija\n12:40 16 Januar 2021\n22:44 26.01.2018 Preuzmite kraći link\n„Vreme je da se vašingtonski stratezi zamisle nad besmislenom sankcionom kampanjom koja nije dala i neće ni dati nikakve rezultate“, navedeno je u saopštenju.\nMinistarstvo je saopštilo da će Moskva iskoristiti pravo da odgovori odluci američkih vlasti da uvođenjem novih sankcija kidaju ekonomske i sve druge veze s Rusijom.\n„Ako vlasti SAD više vole da kidaju ekonomske i druge veze s Rusijom, to je njihovo pravo, ali mi zadržavamo pravo na odgovor“, navedeno je u saopštenju.\nMinistarstvo je takođe navelo da Vašington nikako ne može da se oslobodi iluzije da se Rusija može zaplašiti obustavljanjem izdavanja američkih viza ili trgovinskim zabranama, da se primora da odustane od nezavisnog kursa na međunarodnoj sceni, od odbrane svojih nacionalnih interesa.\nDodaje se da proširenjem sankcija Rusiji Amerika nije podržala svog ambasadora u Moskvi Džona Hantsmana koji je izrazio želju da se poboljšaju odnosi dveju zemalja.\nHantsman je danas u tekstu za „Moskva tajms“ napisao da Vašington i Moskva treba da poboljšaju bilateralne odnose, da već ima izvesnog napretka, ali da je potrebno uložiti dodatne napore.\nMinistarstvo finansija SAD je danas saopštilo da uvodi nove sankcije Rusiji zbog situacije u Ukrajini. Na novom sankcionom spisku našao se 21 državljanin Rusije i Ukrajine (s teritorije DNR i LNR), kao i devet kompanija registrovanih u Ukrajini i Rusiji.\nsankcije Rusiji, odgovor, Ministarstvo inostranih poslova RF


PCVesti - Samsung stvara strateška partnerstva za moćna i prilagodljiva rešenja za štampanje\nSamsung stvara strateška partnerstva za moćna i prilagodljiva rešenja za štampanje\nby newsmasteron 03.02.2011\nSEUL, Korea – 19. januar 2011. – Kompanija Samsung Electronics Ltd, svetski lider u oblasti digitalnih medija i tehnologija digitalne konvergencije, najavila je da je njen odsek za poslovna štamparska rešenja spreman da ponudi dinamičan paket u toj oblasti. Koristeći veze sa svojim strateškim partnerima, Samsung je pripremio nekoliko rešenja za štampanje koja mogu da se integrišu sa drugim njegovim uređajima, a sve se to zasniva na moćnoj i prilagodljivoj platformi eXtensible Open Architecture (XOA). Sa platformom XOA, Samsung je u stanju da obezbedi prilagođena poslovna rešenja koja su integrisana sa štampačima i kopir aparatima, a sve u cilju ispunjavanja specifičnih potreba različitih potrošača.\n„Zadovoljstvo nam je što možemo da objavimo da je platforma XOA spremna za rad, zajedno sa nizom drugih poslovnih rešenja naših partnera“, najavio je gospodin Sangdže Eom, potpredsednik grupe B2B Marketing, IT Solutions Business, Samsung Electronics. „Verujemo da će naša poslovna partnerska rešenja povećati Samsungovu moć da korporativnom poslovanju ponudi integrisana rešenja.“\nSamsung je sa strateškim partnerima radio na tome da preko platforme XOA integriše njihova rešenja sa uređajima. Proces verifikacije i validacije prošlo je deset partnerskih rešenja koja proširuju glavne funkcije štampača i sve je spremno da se ovi proizvodi lansiraju na tržište.\nOsim ovih početnih partnerskih rešenja, u Samsungu se predviđa da će ih još više biti uključeno do zvanične pojave platforme XOA na tržištu 2011. godine, kao što se očekuje da će poslovanje u oblasti poslovnih štamparskih rešenja porasti tokom ove godine.\nSamsungovi uređaji za štampanje SCX-5835NX, SCX-6545NX, SCX-6555NX, CLX-8385NX, CLX-9350, CLX-9250, SCX-8040 i SCX-8030 dolaze sa već ugrađenom platformom XOA, a mogu i da sprovode partnerska programska rešenja.\nStrateška partnerska rešenja pokriće niz zahteva, od rukovanja izlazom dokumenta do samog rukovanja dokumentom. Ovih deset rešenja jesu:\nBITS nudi OneStop Print Release, isplativo, jednostavno i pouzdano rešenje za štampanje. Korisnik to čini u centralnom štamparskom nizu koristeći Samsungov drajver za štampu, kao da štampa direktno na uređaju. Korisnik zatim može da, kada zaželi, pokupi štampani materijal sa bilo kog uređaja sa platformom XOA, nakon procesa autentifikacije. Svaka aktivnost se beleži i o njoj se može uraditi izveštaj radi lakše evidencije o upotrebi.\nPlatforma GoldFax kompanije DPD International za Samsungovu platformu XOA omogućava organizacijama da ostvare centralizovanu kontrolu nad slanjem i prijemom faksova, bez potrebe za multi-funkcijskim perifernim kompletima faks mašina ili faks linija. Umesto toga, faks mašinama se rukuje putem interneta, preko GoldFax servera. Korisnici mogu da primaju i šalju faksove sa bilo kog Samsungovog XOA uređaja kao i putem desktop aplikacija i elektronske pošte. GoldFax smanjuje troškove, povećava produktivnost, kao što ispunjava sve bezbednosne propise.\nIntellivue XOA jeste platforma koja kombinuje Samsungove XOA uređaje sa Intellivue, platformom za poslovno upravljanje sadržajima (Enterprise Content Management, ECM). Intellivue je stvorio novi industrijski standard svojom sposobnošću da ponudi ekonomičan i funkcionalan učinak u indeksiranju, toku poslovanja, naprednoj bezbednost i pojačanoj kontroli pristupa.\nItractive bezbedna platforma za štampanje koja se može naći uz XOA. Putem platforme Itractive, korisnik može da povrati dokumente za štampu putem servera na bilo kojoj lokaciji u kompaniji – premda će uređaj XOA biti zaštićen od bilo kakvog neautorizovanog kopiranja ili štampanja. Softver kompanije Itractive obuhvata usluge nadzora i obračuna tako da korisnik može da ima potpunu kontrolu nad procesom štampanja.\nKompanija MWAi nudi MPS dilerima bezkompjutersko rešenje za upravljanje. Softver u okviru platforme XOA dopušta daljinsku dijagnostiku, automatizovano očitavanje brojača, automatizovano stvaranje servisnih poziva, izveštaje i analitiku.\nKompanija Oberon nudi Scanback Solution, sistem za rukovanje poverljivim dokumentima. Korisnici mogu da prikupe skenirane dokumente i pošalju ih u bilo koju poslovnu aplikaciju što daljinsko skeniranje čini lakim ali i bezbednim procesom.\nPrism Software nudi čitav spektar softvera koji upravlja kompletnim životnim ciklusom elektronskih dokumenata jedne kompanije ili organizacije. Elektronski dokumenti koji su snimljeni na uređaju sa XOA platformom mogu automatski da budu zavedeni i arhivirani u bilo kom kompanijskom sistemu koji je opremljen sa funkcijom Zone OCR, čime se štedi vreme i novac koji bi bili utrošeni za drugačiji sistem arhiviranja.\nSC Synergy nudi SC_Cube, rešenje za snimanje i procesuiranje dokumenata, kao i za usmeravanje. SC_Cube u svojoj ponudi ima bezbedno, jednostavno i automatizovano arhiviranje dokumenata što je sve raspoloživo preko platforme XOA.\nUbiquitech nudi računovodstveni sistem koji se zasniva na platformi XOA pod nazivom EASY koji zajedno sa platformom VDMS za upravljanje štampanjem, pruža značajnu uštedu troškova time što korisnike povezuje sa njihovim štampanim materijalom što omogućava lak nadzor rada i štamparskih kvota.\nWowsoft (samo u Južnoj Koreji)\nWowsoft nudi čitav niz bezbednosnih i štedljivih rešenja za korporacije. Autentifikacija, autorizacija i praćenje ulazaka mogu se koristiti za kopiranje, skeniranje, slanje faksova i štampanje, kad god i gde god je to potrebno.\nNova Intel vPro tehnologija unapređuje bezbednost, dodaje automatska podešavanja i razmišlja …


Bankama godišnje platimo oko 13 milijardi dinara kamate – Radio Televizija Novi Pazar\nBankama godišnje platimo oko 13 milijardi dinara kamate\nMarch 3, 2018 Aleksandar Niciforovic 319 Views\nPrema podacima Kreditnog biroa, građani Srbije trenutno su u dozvoljenom minusu koji iznosi 46 milijardi dinara (390 miliona evra), a za to bankama godišnje plaćaju u proseku 13,6 milijardi dinara na ime kamate, odnosno oko 115 miliona evra, pišu današnje “Večernje novosti”.\nIako je dinar u poslednjih nekoliko godina više nego stabilan, desetine naših banaka nisu snizile kamate na minus, koji u proseku iznosi oko 30% godišnje, piše ovaj list.\nPrema podacima Narodne banke Srbije iz januara, prosečna godišnja kamatna stopa za korišćenje porekoračenja po tekućem računu iznosi 29,46%.\nTo se može uporediti sa prosečnom cenom keš kredita odobrenog na 12 meseci, koji iznosi 8,71 % na godišnjem nivou.\nPrema podacima kreditnog biroa pri Udruženju banaka Srbije, trenutno su u “crvenom” 242.272 tekuća računa. To su oni sa kojih je utrošeno više od iznosa dozvoljenog minusa, pa iz “crvenog” ne mogu da izađu duže od dva meseca.\n← Danas suvo, tokom noći kiša i sneg\nSlepom Slovencu nudili posao vozača autobusa →


Evropa: U Francuskoj od petka zatvorene diskoteke; Italija: Nevakcinisani ne mogu u bioskop, pozorište...Od 16. marta obavezna vakcinacija u Nemačkoj?\nNa drugoj strani 53 procenata u potpunosti podržava meru koju vlada namerava da uvede zbog velikog broja građana koji odbijaju da se vakcinišu protiv korona virusa.\nKada je reč >> Pročitaj celu vest na sajtu Radio Televizija Vojvodine << o političkoj pripadnosti najveća podrška sa 89 odsto vlada među pristalicama vladajuće Narodne partije Austrije (OVP), i među biračima opozicione Socijaldemokratske partije (SPO) sa 75 odsto.\nIstraživanje za nedeljnik "Profil " pokazuje da 34 odsto građana smatra da nevakcinisani treba sami da plate troškove lečenja u slučaju hospitalizacije.\nIsto tako 23 odsto se izjašnjava za novčane kazne, a četiri odsto traži i zabranu dolaska na rad, dok dva odsto želi " druge " sankcije.\nU Rusiji otkrivena prva dva slučaja Omikron soja korona virusa\nObavezna vakcinacija u Austriji od 1. februara sledeće godine?\nMinistarstvo zdravlja Austrije izradilo je prvi nacrt zakona kojim treba da se uvede obavezna vakcinacija u zemlji, na osnovu kojeg su vidljivi prvi detalji primene.\nPrema planu Ministarstva svi nevakcinisani gradani bi dobili poštom obaveštenje o zakazanom terminu za vakcinaciju protiv korona virusa od 15. februara.\nUkoliko postoje i drugi zdravstveni razlozi, kako se navodi u nacrtu, moguće je biti izostavljen od obavezne vakcinacije.\nTo, međutim, mora da potvrdi lekar.\nU Nemačkoj 27.836 novozaraženih, 81 umrli\n"Nije opravdano na osnovu ovih brojeva već govoriti o promeni trenda, jer se radi samo o blagom smanjenju", obasnio je Kristijan Hese sa Instituta za statistiku Univerziteta u Štutgartu.\nOn navodi da je broj nepoznatih slučaja zaraze najmanje dvostruko veći od registrovanih.\nBuduća nemačka vlada planira da već sledeće nedelje parlamentu predloži zakon po po kojem bi, od 16. marta, vakcinacija protiv korona-virusa bila obavezna za sve zaposlene u bolnicama, staračkim domovima i drugim medicinskim ustanovama.\nBudući da Nemačka namerava da do Božića vakciniše 30 miliona građana, novim zakonom bi se dozvolilo stomatolozima, veterinarima i lekarima da daju vakcine - na određeni period i uz odgovarajuću obuku.\nItalija je danas pooštrila mere za suzbijanje talasa zaraze kovidom-19 uvođenjem novih pravila za nevakcinisane pojedince.\nNaime, samo onima koji su vakcinisani ili su se nedavno oporavili od kovida biće dozvoljeno da idu u pozorište, bioskope, mesta sa živom muzikom i velike sportske događaje, prenosi BBC.\nTakozvana “zelena kovid propusnica”, koja je dokaz o vakcinaciji, sada će biti potrebna i za korišćenje hotela i lokalnog javnog prevoza.\nMere su stupile na snagu danas i ostaće na snazi najmanje do sredine sledećeg meseca.\nStopa zaraze u Italiji je u postepenom porastu od sredine oktobra.\nItalija, međutim, nije jedina u uvođenju ograničenja za nevakcinisane, pošto su i druge evropske zemlje usvojile slične mere kao odgovor na porast broja infekcija kako se približava zima.\nAustrija je u novembru preduzela drastičan korak uvodeći karantin za nevakcinisane.\nOtada su se i nemački lideri složili da nevakcinisanima zabrane pristup mnogim javnim mestima, a Grčka je najavila mesečne kazne od 100 evra za sve starije od 60 godina koji se nisu vakcinisali.\nFrancuski premijer Žan Kastek izjavio je danas da će u naredne četiri nedelje, počevši od petka, biti zatvorene diskoteke.\nOdluku o zatvaranju diskoteka on je obrazložio napredovanjem petog talasa kovida 19 i teškoćama u primeni mera o socijalnom distanciranju u ovim objektima, preneo je francuski dnevnik "Figaro".\n"Virus dosta kruži među mladima i teško je nositi maske na ovim mestima", istakao je francuski premijer u televizijskom obraćanju.\nFrancuska nije jedina zemlja koja je donela takvu odluku, navodi list i dodaje da je nekoliko dana ranije, Belgija takođe, odlučila da zatvori diskoteke kako bi zaustavila nagli porast novozaraženih.


Centralno postrojenje za preradu otpadnih voda u Vrbasu i Kuli | Energetski portal Srbije\nIzmeđu predstavnika opštine Vrbas i opštine Kula protekle nedelje održan je sastanak o izgradnji postrojenja za preradu otpadnih voda. Na sastanku je bilo reči o formiranju zajedničkog preduzeća dve opštine koje će upravljati Centralnim postrojenjem za preradu otpadnih voda.\nSastanku je prisustvovala i predstavnica MISP tima gospođa Sanja Vemić koja je izjavila da će ovaj projekat trajati godinu dana tokom kojih će biti pripremljena odgovarajuća dokumentacija u saradnji sa opštinama Vrbas i Kula, a biće izrađena i poslovna strategija kao i višegodišnji poslovni plan. Gospođa Vemić je dodala da će biti određena i cenovna politika kako bi se uspostavila održivost sistema.\nČlan Opštinskog veća zadužen za komunalne delatnosti gospodin Duško Ćutilo izjavio je da je cilj ove dve opštine stvaranje funkcionalnog preduzeća koje će upravljati Centralnim postrojenjem za preradu otpadnih voda kako bi se obezbedila njegova puna učinkovitost.\nPodsetimo, ugovor o izgradnji ovog postrojenja potpisan je 2011. godine sa predstavnicima Evropske Unije, a vrednost projekta je više od 15 miliona evra. Krajem prošle godine izgrađen je magistralni kolektor između Kule i Vrbasa, a završetak radova na izgradnji centralnog kolektora očekuje se krajem 2014. godine.\nMISP predstavlja program podrške razvoju infrastrukture lokalne samouprave koji finansira Evropska unija.


Društvo Autor:Danilo Savić20. jan. 202219:06 > 21:01\nKao što je ranije najavljeno, inicijativa "Kreni-promeni" i građani okupili su se ispred zgrade Predsedništva kako bi nastavili svoju borbu protiv Rio Tinta. "Kreni-promeni" je najavio da protest organizuju jer ne postoje uslovi za skupljanje narodne incijative. Okupljenim građanima obratio se Savo Manojlović, a zatim su krenuli ka Vladi Srbije da, kako su naveli, "Rio Tintu daju kartu u jednom pravcu".\nSva dešavanja mogli ste da pratite uživo na našem Fejsbuk profilu.\nPredsednica Vlade je rekla da će večeras ostati u Vladi i svako ko bude hteo da vidi dokumentaciju o Rio Tintu moći će da dođe.\n„Mi smo krenuli da vidimo da li će nas ona čekati“, rekao je Manojlović.\nKolona građana je krenula ka Vladi Srbije da od Ane Brnabić zatraži da im obezbediti overivače potpisa od 8 ujutru do 20 h, kao i bezbednost za ljude koji rade na tome. Tražiće i da im obeća da ukoliko skupe sve potpise, da će narodnu inicijativu usvojiti pre izbora i da im to garantuje.\nProtest pokret Kreni promeni Nemanjina ulica Foto:Filip Krainčanić/Nova.rs\n"Rok za odgovor je do sutra u 10 sati ujutru. Večeras može da se konsultuje sa šefom", rekao je Manojlović ispred Vlade Srbije.\nDruga opcija je da naredne nedelje verifijuju narodnu inicijativu u kojoj tražimo zabranu litijuma na 20 godina, dodao je on.\nSavo Manojlovć, Protest ispred Vlade Srbije pokret Kreni promeni Foto:Filip Krainčanić/Nova.rs\n"Tražimo garanciju da će se o njoj odlučiti pre izbora. Imamo spreman svaki naredni korak. Svejedno, da li ćemo skupljati potpise i ići preko institucija Ili ćemo pravdu tražiti na ulci. Oni ovde ne vladaju, nismo egipatski robovi, mi smo građani", poručio je Manojlović.\nTražimo odgovor ili krećemo u skupljanje potpisa Ili narodnu inicijativu stavljaju na glasanje - oni su na potezu, naveo je on.\n"Ona kao premijerka kaže da su zahtevi ispunjeni i da su završili. Ne završava vlast sa građanima, nego građani sa vlašću", poručio je Manojlović.\nProtest ispred Predsedništva Srbije pokreta Kreni promeni Foto:Filip Krainčanić/Nova.rs\nProtest je počeo u 19 časova, a ispred Predsedništva Srbije okupilo se oko hiljadu građana. Prisutni su i aktivisti inicijative Kreni - promeni.\n"Predali smo peticiju koju je potpisalo 292.000 ljudi koji su tražili da se čuje njihov glas. Dve godine u Narodnoj skupštini stoji inicijativa o ukidanju rijaliti programa, a kabinet Ane Brnabić ne daje mišljenje. Boje se da sklone rijaliti program zato što će oni postati najveći rijaliti program", rekao je ispred Predsedništva Srbije okupljenim građanima Savo Manojlović.\nSavo Manojlović, Protest ispred Predsedništva Srbije pokreta Kreni promeni Foto:Filip Krainčanić/Nova.rs\nBrnabić je izjavila danas da je inicijativa koja je predata skupštini nepismena, ostaje još da nas Siniša Mali optuži da smo plagijatori, a Zvonko Veselinović da smo kriminalci, istakao je on.\n"Sakupićemo za 10 dana 50.000 potpisa, ali tražimo da se skupština o tome izjasni pre protesta", rekao je Manojlović.\nOn je podsetio da su oni na prošle izbore izašli sa sloganom za našu decu i da tražimo da odlučujući o narodnoj inicijativi ispune svoje obećanje, dodao je on.\nKako javlja naš reporter, upravo je blokiran saobraćaj između gradske skupštine i samog Predsednistva.\nGrađanima se prvo obratila aktivistkinja "Kreni -Promeni" koja je rekla je da smo danas ovde zato što institucije ne rade svoj posao.\nSkupu prisustvuje i Biljana Stojković iz Slobodne Srbije.\n"Mi kao Skupština slobodne Srbije smo imali ideju da moratorijum stavimo u pravne okvire, tako da traje moratorijum dok se ne napravi zakon o odgovornom rudarenju, koji zahteva apsolutnu transparentnost, relevantna ministarstva, uključujući ministarstvo životne sredine... Ne verujem vlastima da neće dozvoliti Rio Tintu iskopavanja. Uredba nije zakon", rekla je ona za Nova.rs\nKreni promeni protest Foto:Nemanja Jovanović/Nova.rs\nSavo Manojlović Kreni promeni protest Foto:Nemanja Jovanović/Nova.rs\nSavo Manojlovć, Protest ispred Vlade Srbije pokret Kreni promeni avionska karta za Australiju Foto:Filip Krainčanić/Nova.rs\nProtest ispred Predsedništva Srbije pokreta Kreni promeni Foto:Nemanja Jovanović/Nova.rs\nKako su najavili organizatori, na samom protestnom skupu će objaviti naredni korak koji planiraju u borbi protiv Rio Tinta i rudarenja litijuma. Predstavnica ove inicijative Marina Pavlić rekla je ranije da ne veruje da će biti doneta odluka o moratorijuma na istraživanje litijuma u Srbiji, već da će samo biti ukinut prostorni plan za projekat "Jadar".\nPodsetimo, premijerka Srbije Ana Brnabić rekla je danas na konferenciji za medije posle sednice Vlade Srbije, čija je jedina tema bila Rio Tinto, da je ukinuta Uredba vlade o Prostornom planu projekta Jadar.\nBrnabić vređa: Manojlović lažov, nepismen, protest kod Predsedništva besmislen\n20. jan. 2022 13\n„Nastavljamo s blokadama, moratorijumi nas ne interesuju“: Nije kraj\n"Odbijamo najavu predsednika Srbije Aleksandra Vučića o nekakvom moratorijumu od godinu dana", poručili su iz Kreni-promeni i dodali da je cilj toga "da se završe izbori, te da vlast mora konkretno pravno valjano da reši problem".\nPredstavnik Ekološkog ustanka Đorđe Miketić izjavio je u najavi protesta da će i on prisustvovati skupu i pozvao sve građane da na protest i u subotu.\n"Prošetaće nekolicina nas, jer nikome nismo obećali da proteste gasimo. Tako da uvek idemo na sve proteste koji drmaju režim, makar bili i upitnih motiva, ali veliki protest i bokada je u subotu u 13 časova kod Sava centra, dok će se naravno nastaviti i blokade u Loznici, Preljini i drugim mestima. Spremamo super govornike i aktiviste iz cele Srbije", rekao je Miketić.\nBONUS VIDEO: Najava Novine NOVA za 21. Januar\nŽene imaju duplo veću šansu da ostanu zarobljene u vozilu nakon udesa


Hoteli u gradu: Hagnau 42 smeštajna objekta\nHotel Mohren Garni, Hagnau (GER) - ponude\nAm Sonnenbühl 8/ 10, 88709 Hagnau, Nemačka – Odlična lokacija - prikaži mapu\nOcenili gosti posle boravka u objektu Hotel Mohren Garni.\nUgrabite ovu odličnu cenu za objekat Hotel Mohren Garni - skorašnji gosti su mu dali ocenu 9,7\nPutnička fotografija destinacije Hagnau koju je napravio/-la R.J\nOvaj objekat takođe ima jednu od najboljih lokacija u gradu Hagnau! Gosti su zadovoljniji lokacijom u poređenju sa drugim objektima u ovoj oblasti.\nOvaj objekat je takođe ocenjen kao najisplativiji u gradu Hagnau! Gosti dobijaju više za svoj novac u poređenju sa drugim objektima u ovom gradu.\nHotel Mohren Garni toplo dočekuje Booking.com goste od 15. nov 2012.\n뀐 Smešten u jednoj od najbolje ocenjenih oblasti u gradu Hagnau, ovaj objekat ima odličnu ocenu lokacije: 9,4\nU kom periodu želite da boravite u objektu Hotel Mohren Garni?\nUpravo rezervisano u gradu Hagnau: 2 hotela poput objekta "Hotel Mohren Garni" su upravo rezervisani na našem veb sajtu\nAerodrom Fridrihshafen 15,2 km\nMeđunarodni aerodrom Cirih 62,1 km\nAerodrom Memingen 76,3 km\n4 razloga da izaberete objekat Hotel Mohren Garni\nSadržaji smeštajnog objekta: Hotel Mohren Garni Odlični sadržaji! Ocena gostiju, 9,7\nKorisne informacije Objekat Hotel Mohren Garni je otvoren za posebne zahteve - dodajte zahtev u sledećem koraku.\nObjekat Hotel Mohren Garni prihvata sledeće kartice i zadržava pravo da privremeno blokira iznos na kartici pre vašeg dolaska.\nMolimo vas da unapred obavestite smeštajni objekat Hotel Mohren Garni o očekivanom vremenu dolaska. Napomenu možete da napišete u polju za posebne zahteve prilikom rezervisanja. Osim toga, objekat možete direktno da kontaktirate pomoću kontakt podataka navedenih u potvrdi rezervacije.\nBroj 5 od ukupno 25 hotela na destinaciji Hagnau, na osnovu 3 173 proverenih recenzija.\nPrikaži recenzije iz grupe: Recenzije svih gostiju Porodice (5) Parovi (32) Grupe prijatelja (3) Individualni putnici (4) Poslovni putnici (3) Prikaži recenzije iz grupe: Sve ocene gostiju Izvanredan: 9+ (39) Dobar: 7 – 9 (5) Ok: 5 – 7 (0) Loš: 3 – 5 (0) Veoma loš: 1 – 3 (0)\nJoš uvek tragate? Istražite druge hotele slične objektu Hotel Mohren Garni\nHoteli koji nude WiFi u gradu Hagnau\nHoteli sa 3 zvezdice u gradu Hagnau\nAerodrom Fridrihshafen (FDH) 15,2 km\nMeđunarodni aerodrom Cirih (ZRH) 62,1 km\nAerodrom Memingen (FMM) 76,3 km


VREME 1185 - Privatizacija u sportu: Kako sponzorisati rupu bez dna\nPrvi potpredsednik Vlade pomenuo je da Zvezda i Partizan moraju da budu privatizovani ako žele da opstanu. Svi su potvrdno klimnuli glavom i nastavili da rade isto što i do sada\nKo kaže da nema sloge u srpskom fudbalu i da su uprave Partizana i Crvene zvezde u zavadi? Kako je Aleksandar Vučić ponovio nekoliko puta u dve poslednje nedelje da klubovi moraju da budu privatizovani i da država od njih mora da zarađuje, predstavnici uprava oba "giganta" su se oglasili podržavajući ideju prvog potpredsednika Vlade.\nI predsednik Partizana Dragan Đurić Zekstra i prvi potpredsednik Crvene zvezde Nebojša Čović rekli su da jesu za privatizaciju i da je to jedini način da se ovi klubovi "dovedu u red" i da se povrati "stara slava".\nPRVI I DRUGI U SELU: Žar stare slave tinja više na stadionu Crvene zvezde nego na stadionu neumrle JNA. Proteklog vikenda se skupilo 50.000 ljudi da gleda utakmicu sa FK Donji Srem povodom pedesetogodišnjice najvećeg sportskog objekta u Srbiji. Zvezdina "armija navijača" je i ovoga puta pokazala svoju snagu i čini se da samo Ceca, Čola i Aca Lukas mogu više ljudi da okupe u Srbiji.\nAli avaj, sve je bilo uzalud: tim je nastavio sa antifudbalom na terenu i osvojio je samo bod protiv seoskog kluba iz Pećinaca za koji imamo sve poštovanje.\nMogli su Delije da zapale i ceo stadion bakljama i mogao je svaki navijač posebno da ima svoju koreografiju, to ništa ne menja: snaga navijača plaši igrače domaćeg tima više nego protivnike koji igraju uz inat. Tim Zvezde se prepadne svoje gromoglasne i brojne publike i nije u stanju da pobeđuje.\nU takvoj atmosferi, dobro je da pričamo sada o privatizaciji. Tomislav Karadžić bio je tema za početak sezone, a sada ćemo se baviti prodajom klubova koji čine "sportske brendove Srbije" i "ponos nacije". Priča o privatizaciji, dolasku Romana Abramoviča, Gasproma ili šeika solidan je kišobran da se ne govori o haosu koji je u Zvezdi napravljen od trenutka kada su klub preuzeli ljudi koje je regrutovao Aleksandar Vučić.\nNa drugoj strani Topčiderskog brda, koji živi u ogromnoj senci Zvezde, a po rezultatima je gromada koja će zdrobiti Zvezdu, tu i tamo se oglasi neko da kaže da može i ovo i ono, ali nema nikakvih velikih priča. I pored svih problema tim pobeđuje, što svojim trudom, što uz diskretnu pomoć sudija, i opet je prvi na tabeli kakve-takve lige Srbije. Osim toga, klub je i pored prodaje dvojice najtalentovanijih mladih igrača Srbije, Lazara Markovića i Ace Mitrovića, ove jeseni promovisao još mlađeg i jednako talentovanog Andriju Živkovića, koji sa sedamnaest godina dominira u srpskom fudbalu. Pored njega ističe se Miloš Jojić, a ako uspeju da urazume Nikolu Ninkovića opet će biti dominantni.\nPartizan opstaje na modelu koji je u devedesetim ustanovio Žarko Zečević i koji je institucionalno podržao Tomislav Karadžić: oni su najbolji klub u Srbiji, a za više se ne trude previše. Stari Zečevićev projekat izgradnje stadiona koji su vojska i uprava Grada Beograda zaustavili početkom prošle decenije bio je dobar način da ovaj klub poskoči i korak više iz srpske letargije i da postane referenca u Evropi. To se nije dogodilo i sada mu je budućnost neizvesna: uprave koje su došle posle Zečevića konzervirale su model i nisu nikada ni izlazile sa bilo kakvim predlogom modernizacije kluba, utvrđivanja vlasništva ili imovine. Sažeto: govore gde treba, osvajaju trofeje i žive od unosne prodaje igrača.\nNekada najveći klub u regionu, Crvena zvezda izgubila je svaki sjaj: tamo su se izmenjale razne uprave u poslednjih deset godina, svako je imao svoje ideje i niko ništa nije uradio osim što je uvećao dugove i odložio neminovno podvlačenje računa. Uprava koju je vodio Vladan Lukić od 2009. do 2012. dovela je Gasprom, uredila članstvo, koliko-toliko, podigla očekivanja, ali nije imala rezultat jer nije imala nikakvu podršku države za svoje planove. Kada su pre godinu dana pokušavali da od jedne banke dobiju višemilionski kredit da bi ostali likvidni, bili su odbijeni. Igrače koje su tada mogli da prodaju – nisu, ostali su bez novca i projekat je propao. Nova, Vučićeva uprava ništa nije uradila: ona je nalik onoj koju je vodio Toplica Spasojević 2008. godine, kada je posle krupnih najava usledio najveći pad kluba.\n"KRUNSKI BISERI": Sada čujemo, opet, da je Zvezda veliki brend i da postoje zainteresovani koji bi "to" kupili. Formalno, prema Zakonu o sportu privatizaciju treba da sprovede Agencija za privatizaciju i to je ono što je bila tačka sporenja kada je zakon bio u raspravi jer su ljudi iz klubova govorili da "ono što važi za cara, ne važi za konja" to jest sport je mnogo specifičniji od druge industrije.\nSrbija, odnosno njene institucije dokazale su da nisu imale ni ideju ni želju da urede sport u Srbiji proteklih desetak i više godina i zato je ova oblast više simbol nasilja nego "lepše Srbije". Trude se političari da stanu iza velikih sportskih rezultata i da nam objasne da su "sportisti ambasadori", da oni na najbolji način reprezentuju državu i slične stvari. Međutim, nema nikakvog dokaza suštinske veze između uspeha sportista i imidža neke države jer da ta veza postoji Jamajka bi bila najtraženija država na svetu, svi bi hrlili tamo, ali to nije slučaj. Novak je veliki, ali je Jusein Bolt još veći, međutim to nije unapredilo konkurentnost države i pospešilo životni standard u toj karipskoj državi.\nDakle, treba uraditi nešto sa nasleđenim "stanjem" u sportu, treba odrediti titulare koji će odgovarati za plaćanje poreza i finansijske izveštaje, ali i kupiti profit ako ga i kada ga bude. Kada su Zvezda i Partizan u pitanju, bilo je reči o tome da njih treba svrstati u red nečega što je od "nacionalnog značaja" i što bi trebalo valjda da ima poseban tretman u postupku "pretvorbe" iz ničijeg u privatni kapital. Sada se čini i da je to napušteno jer je Vučić rekao da je privatizacija neizbežna i neophodna (неапходима, na ruskom) i to je dobro jer od priča šta je nacionalna vrednost može samo da profitira hulja, kao i do sada.\nPostoje glasovi u javnosti, kao onaj bivšeg sudije Zorana Ivoševića, koji govori da je Zvezda privatni klub i da je vlasništvo, članova ali teško da će to imati nekog značaja ako Vučić uspe da zaista dovede šeika iz Ujedinjenih Arapskih Emirata i objasni mu da je fazon da ima i jedan klub na Balkanu. Njegov prijatelj Mohamed al Zajed ima ozbiljne namere u Srbiji: u pripremi je otvaranje banke koja bi trebalo da "nosi" sve projekte a oni da budu finansirani novcem iz UAE. Zvezda i Partizan bi mogli da budu biser u njegovoj kruni projekata u Srbiji, i ako je istina da on zapravo treba da bude finansijer onoga što se zove "Beograd na vodi", moguće je da ova dva kluba dobiju nekog vlasnika iz ove prijateljske države. Važno je reći, u postupku neke buduće privatizacije, trebalo bi da bude obavezno da svi znamo ko je krajnji vlasnik kapitala kojim se kupuju klubovi, ako do toga uopšte dođe. Da ne bude kao sa ovom "običnom" privatizacijom koja je poslužila za pranje novca stečenog prodajom droge, ljudi i oružja.\nTo su pretpostavke i nema dokaza da postoji ikakav dogovor kojim bi ovo moglo da bude garantovano. Ako toga ne bude, biće potrebno izraditi mehanizam unutar Agencije za privatizaciju kojim će privatizacija biti pokrenuta. Dosadašnja iskustva su negativna: na primer, godinama se prodaje FK Smederevo iz Smedereva po ceni od dvestotinak hiljada evra i ništa se nije dogodilo. Dakle, teško je očekivati da u državi u kojoj 60 odsto ukupnih "privrednih aktivnosti" nose državne firme postoje preduzetnici koji će kupovati sportske klubove i baviti se njima: bilo da je reč o Zvezdi, Partizanu ili FK Dinamo iz Vranja.\nKada je reč o kupcima iz inostranstva verovatno bi možda neko bio zainteresovan za Partizan i Zvezdu, fudbalske klubove, ako bi na tim lokacijama mogao da izgradi poslovno-stambeno-sportski kompleks što je takođe problematično jer na lokaciji blizu ovih stadiona postoji projekat izgradnje gigantskog Delta megasitija, pa je pitanje kako bi sve to na gomili funkcionisalo.\nTo su samo neki, najočevidniji problemi ili izazovi koji stoje pred državom i budućim titularom a kada pogledamo sportski kontekst onda je situacija još beznadežnija. Teško je verovati da iko ozbiljan ima želju da uloži u klub koji se muči sa Donjim Sremom, odnosno, takmiči se u ligi koja jedva ima nekoliko klubova sa nekakvim stadionima. Sportski motiv bi mogao da se rodi ako bi bila formirana nekakva regionalna Gasprom – Južni tok liga u kojoj bi nastupali najveći klubovi Bugarske, Srbije, Rumunije, Hrvatske, Mađarske i BiH, na primer. Takav kontekst bi mogao da bude privlačan za investitore, ali i to treba proveriti i sve je to na dugačkom štapu.\nNa kraju, možda bi trebalo da se sve vrati na niži nivo i da se pokuša da se uradi neka vrsta "vaučerske privatizacije" gde bi članovi kluba ili ljudi sa lokala bili akcionari, pa šta bude: ako postoji unutar zajednice potreba za nekim klubom, onda će se ljudi organizovati da TO održavaju, a ako toga nema onda taj klub i ne zaslužuje da se veštački održava u životu i da bude "budžetski bunar bez dna". Ljudima treba reći: ako vam je stalo, ako vam je potreban, podržite svoj klub, ali im treba garantovati i da će država nadgledati proces.\nMeđutim, autor ovog teksta ne veruje da će se to dogoditi dok god se političari "ponose" uspesima sportista, a izbegavaju da se jasno odrede prema siledžijama, koji su uzurpirali sportsko polje.


Zapad upozorava Tiranu\nZamenik pomoćnika američkog državnog sekretara Filip Riker i albanski premijer Salji Beriša.\nZamenik pomoćnika državnog sekretara SAD Filip Riker i nemački šef diplomatije u Tirani pozvali Albaniju da prestane sa nacionalističkom retorikom.\nIz Vašingtona i Berlina upućena je poruka Albaniji da prestane sa uznemiravajućom retorikom nacionalizma, nakon što su albanski premijer Salji Beriša i drugi albanski lideri poslednjih meseci pooštrili takvu retoriku, sugerišući nacionalno ujedinjenje Albanaca u regionu.\nZamenik pomoćnika američkog državnog sekretara Filip Riker, koji se nalazi u poseti Tirani, izjavio za albansku televiziju Top čenel da nacionalistička retorika uznemiruje sve i da je kontraproduktivna.\n“Svi smo videli dokle može da dovede nacionalizam. Svako ko proučava istoriju ovog regiona ili Evrope uopšte može da sagleda neodgovornost nacionalističke retorike i dokle ona može da dovede. Ona odvraća od pravog cilja – što bi trebalo da budu reforme, koje vode ka stabilnosti, evropskom putu, boljoj ekonomiji, većim mogućnostima za gradjane i zajedničkom radu na dobrosusedskim odnosima, što je od ključnog značaja. Mapa Evrope je zacrtana, granice su odredjene i SAD se čvrsto protive bilo kakvoj promeni granica, te su pozivi na ujedinjenje Albanaca ili ujedinjenje grupa na osnovu etničkih ili nacionalnih kriterijuma - kontraproduktivni. Oni su neodgovorni i mi smo protiv toga. Oni odvraćaju pažnju od prioriteta u regionu”, istakao je američki diplomata.\nFilip Riker je naglasio da Albanija treba da se fokusira na ispunjavanje preporuka Evropske unije kako bi dobila status kandidata za članstvo u Uniji. On je istakao da je Evropska unija donela u Evropu nivo stabilnosti i prosperiteta koji do tada nije zabeležen, upravo zbog toga što je nacionalistička retorika stavljena u stranu, i zamenjena saradnjom na negovanju vladavine zakona, zajedničkih vrednosti i bolje budućnosti.\n“Ko je mogao da očekuje da će Nemačka i Francuska postati tako bliski partneri? Iste mogućnosti vidimo u ovom regionu. Balkan je deo Evrope a američka politika je takva da želimo da vidimo celovitu, slobodnu i mirnu Evropu. To je bila naša politika najmanje 70 godina i nastavićemo da je vodimo. Zbog toga smo podržali albansko članstvo u NATO-u, što je izuzetno dostignuće, i podržavamo Albaniju na evropskom putu. Takodje podržavamo Kosovo, unutar postojećih granica, njegov teritorijalni integritet i suverenitet. Isto tako, podržavamo Srbiju na njenom evropskom putu. Dok sve zemlje regiona ne budu bile deo takve Evrope, slobodne i celovite, nećemo smatrati da je taj projekat u potpunosti ostvaren. Umesto da se odvraća pažnja nepotrebnim diskusijama o nacionalizmu, trebalo bi da se fokusiramo na zemlje koje su već tu, na to što treba da urade da bi krenule napred, i konstruktivno saradjivale, u parnerstvu i kao saveznici, zarad bolje budućnosti koju svi vidimo na horizontu.”\nNemački ministar spoljnih poslova Gvido Vestervele, koji je takodje posetio Tiranu, preneo je sličnu poruku Berlina. Prema njegovim rečima, nikakva promena granica nije moguća na Balkanu. “Granice u Evropi gube svoj značaj ali ne mogu biti uklonjene”, istakao je Vestervele. On je dodao da je važno da nacionalistička osećanja budu kontrolisana i tretirana uz veliku odgovornost i s mnogo pažnje.


POSLE PUCNJAVE U CENTRU ZAGREBA STRUČNJACI TVRDE: Najviše državne institucije u Hrvatskoj slabo zaštićene | Novosti.rs\nStručnjak za bezbednost Željko Cvrtila rekao je Hini da se jutrošnji incident na Markovom trgu mogao izbeći sa drugačijim bezbednosnim merama.\nBolji nivo bezbednosti, prema njegovim rečima, teoretski bi se mogao postići izmeštanjem političkih institucija sa Markovog trga na drugo mesto ili izmeštanjem poslovnih i stambenih prostora nesposredno uz vladu i sabor.\nA najrealnije međurešenje bilo bi, kaže, proširešenje bezbednosti oko zgrada parlamenta i vlade, pri čemu bi se kontrolisali i vozila i pešaci koji dolaze i prolaze pored tih objekata.\nNa opasku da je reč o istorijskom jezgru grada koji bi trebalo stalno da bude dostupan građanima, Cvrtila kaže da je bezbednost institucija ipak na pravom mestu.\n"Vašington je itekako interesantan turistima i kad bi bio otvoren pristup do Bele kuće tamo bi bili milioni turista, a ne znam zašto to njihova vlada ne napravi, verovatno zato jer je sigurnost institucija na prvom mestu a onda i sve što uz to ide", rekao je Cvrtila.\nNJegov kolega Miroslav Tuđman smatra da se incident teško mogao izbeći u slučaju da je u pozadini individualni slučaj ili psihički poremećeni pojedinac, a da je mogao da bude sprečen u slučaju da se radilo o organizovanom i terorističkom napadu.\nI on smatra da bi izmeštanje državnih institucija obezbedilo veći nivo sigurnosti, ali smatra i da zbog jednog slučaja ne treba praviti paniku jer, kako tvrdi, Zagreb u poređenju sa drugim prestonicama u Evropskoj uniji spada među najsigurnije gradove.\nSindikat policije Hrvatske osudio je jutrošnji pokušaj ubistva policajca vatrenim ružjem i zatražio hitno podizanje nivou bezbednosti policijskih službenika.\nPoručili su da je bezbednost temeljna vrednost nužna za funkcioniranje savremene države jer bez toga nije moguće uspostaviti normalan život i omogućiti uživanje ljudskih prava poput prava na život, slobodu govora, slobodu okupljanja, slobodu kretanja...\nU saopštenju su najavili sastanak u MUP-u i pokretanje dijaloga o merama neophodnim za podizanje nivoa bezbednosti policijskih službenika, a posledično i svih građana.\nHrvatska Zagreb pucnjava teško ranjen ustaše Danijel Bezuk hrvatski sabor Vlada Hrvatske Ustavni sud


Istraživanje: 57 odsto građana Srbije podržava mere vlasti - NOVA portal\nIstraživanje: 57 odsto građana Srbije podržava mere vlasti\nPolitika Autor:Beta 29. Apr. 202012:556 Komentara\nNešto više od 57 odsto građana Srbije smatra da je vlast preduzela adekvatne mere u borbi protiv epidemije koronavirusa a njih 63 odsto smatra da bi zbog epidemije trebalo odložiti izbore za jesen, pokazuju rezultati istraživanja Nove srpske političke misli (NSPM) objavljeni u nedeljniku Vreme.\nMere zabrane kretanja za penzionere i višednevnog karantina podržalo je 55,8 odsto anketiranih, protiv se izjasnilo njih 33,7 odsto dok oko 10 odsto nije znalo da odgovori ili nije imalo stav.\nNešto manje od 40 odsto građana navelo je da veruje u zvanične izveštaje o broju obolelih i umrlih dok je njih oko 38 odsto odgovorilo da ne veruje.\nUkoliko bi izbori bili raspisani naredne nedelje, na njih bi sigurno izašlo 53,9 odsto građana, verovatno ne bi izašlo 11,9 a ne bi glasalo 19,5 odsto ispitanika.\nOko 42 odsto ispitanika ocenilo je da Srbija trenutno ide više u dobrom pravcu a njih 33,5 odsto smatra da više ide u lošem pravcu.\nUpitani da li danas žive bolje nego pre pet godina, 46,7 osto građana je navelo da živi isto, nešto manje od 25 odsto je navelo da živi bolje dok je 26 odsto njih navelo da danas živi lošije nego pre pet godina.\nPodelu Kosova po kojoj bi Srbiji pripale opštine na severu pokrajine a Prištini stolica u UN i međunarodno priznanje podržalo bi 22 odsto građana dok je 60 odsto protiv takve opcije.


Paragraf - Arhiva pravnih i ekonomskih vijesti na dan 28.12.2020.\nDOM NARODA PARLAMENTA FBIH: 30. decembra 2020. godine 8. sjednica - Razmatranje prijedloga zakona\nZakazana je 8. sjednica Doma naroda Parlamenta Federacije Bosne i Hercegovine za srijedu, 30. decembar 2020. godine u 12 sati.\nDOM NARODA PARLAMENTARNE SKUPŠTINE BIH: 12. januara 2021. godine 14. sjednica - Razmatranje prijedloga zakona\nPredsjedavajući Doma naroda Parlamentarne skupštine Bosne i Hercegovine dr. Nikola Špirić sazvao je 14. sjednicu Doma naroda za utorak, 12. januar 2021. godine, sa početkom u 11 sati.\nZAKON O POREZU NA DODATU VRIJEDNOST: Inicijativa za uvođenje oslobađanja od plaćanja PDV-a na uvoz električnih automobila\nMinistarstvo energetike i rudarstva Republike Srpske uputilo je Upravi za indirektno oporezivanje BiH inicijativu za izmjenu Zakona o porezu na dodatu vrijednost ("Sl. glasnik BiH", br. 9/2005, 35/2005, 100/2008 i 33/2017) u dijelu koji se odnosi na oporezivanje novih motornih vozila.\nPRIJEDLOG ZAKONA O IZMJENAMA I DOPUNAMA ZAKONA O KRIVIČNOM POSTUPKU RS: Izuzetak od neposrednog izvođenja dokaza proširen i na čitanje iskaza svjedoka koji bez zakonskih razloga neće da daju iskaz na glavnom pretresu, vrijeme policijskog zadržavanja lica lišenog slobode zbog sumnje da je počinilo krivično djelo za koje se može izreći kazna doživotnog zatvora povećano sa 24 časa na 48 časova\nVlada Republike Srpske utvrdila je Prijedlog zakona o izmjenama i dopunama Zakona o krivičnom postupku Republike Srpske.


"Schumacher se mokrio tokom svake trke" - SportSport.ba\n"Schumacher se mokrio tokom svake trke"\nLewis Hamilton o legendi Formule 1\nBritanski vozač i aktuelni šampion Formule 1 Lewis Hamilton bio je gost populrnog TV showa kod Ellen DeGeneres.\nA. Lendo 21.10.16. 17:16\nHamilton se suočio sa nekoliko veoma škakljivih pitanja, a voditeljicu je zanimalo gdje i kako mokre vozači Formule 1 ukoliko im tako nešto zatreba.\n"Za to je predviđeno da mokrite u svoj kombinezon. Ali, ja nikada to nisam učinio, prosto ne mogu to da uradim", rekao je Hamilton i onda poručio da je sedmerostruki šampion Formule 1 Michael Schumacher to radio redovno.\n"Schumacher je legenda. Kada sam došao umjesto njega u Mercedes 2013. godine mehaničari su mu pričali da je on tokom svake trke piškio u svoje odijelo", rekao je Hamilton.\n"Borimo se za titulu, a samo moji motori otkazuju"\nLjutiti Lewis Hamilton\nUtrka prepuna iznenađenja: Ricciardo slavio u Maleziji\nUtrka za Veliku nagradu Malezije


Zvanično: Nikolić otkazao odlazak na Kosovo - Prnjavorski informativni portal\nZvanično: Nikolić otkazao odlazak na Kosovo\nBy prnjavorski Januar 5, 2017\nNajavljena posjeta Štrpcu predsjednika Srbije Tomislava Nikolića i direktora Kancelarije za Kosovo i Metohiju Marka Ðurića, danas je i zvanično otkazana.\nU Kabinetu predsjednika Republike ranije je potvrđeno Tanjugu da su saradnici iz Nikolićevog Kabineta, takozvana “prethodnica”, na administrativnom prelazu tokom dana bili praktično maltretirani, nekorektnim ponašanjem osoblja. Predsjednik Nikolić trebalo je da u petak, na Badnji dan, boravi u Štrpcu.\nO zvaničnom otkazivanju posjete, saopštenje je izdala vladina Kancelarija za KiM. U međuvremenu, iz Predsjedništva je stigla najava redakcijama da će Nikolić u petak tradicionalno unijeti badnjak u zgradu Generalnog sekretarijata predsjednika Republike, nakon čega je praktično potvrđeno da se od posjete Štrpcu odustalo. Jutros je Tanjugu u kosovskom MUP-u rečeno da nema nikakvih prepreka Nikolićevoj posjeti.\nKomandir policijske stanice u Štrpcu Dragan Ivanović izjavio je Tanjugu prije podne da još uvijek nemaju zvaničnu informaciju o dolasku Nikolića i da je očekuju u toku dana. Međutim, u Prištini je bilo burnih reagovanja na hapšenje bivšeg lidera OVK i bivšeg kosovskog premijera Ramuša Haradinaja u Francuskoj. Tokom popodneva, kosovska vlada je saopštila da je odbila zahtjev predsjednika Nikolića i drugih zvaničnika Srbije da u petak borave na Kosovu. “Razlog za odbijanje je kašnjenje u proceduri prijave, predviđene sporazumom o posjetama visokih zvaničnika dvije zemlje”, navodi se u saopštenju kosovskog Ministarstva spoljnih poslova.\nPored toga, kako je preneo RTK2, kosovska vlada smatra da “nedavna ponašanja i izjave visokih zvaničnika Srbije nisu u duhu saradnje, dijaloga i izgradnje mostova između dva naroda”. Večernje novosti su ranije objavile da je Nikolićeva posjeta Kosovu otkazana, a razlog za promjenu plana je “nekorektnost vlasti u Prištini”, koja je na administrativnom prelazu “više sati maltretirala predsjednikove najbliže saradnike”. Predsjednikov kabinet je u srijedu objavio da će Nikolić na Badnje veče biti sa Srbima iz Štrpca, što je trebalo da bude njegova prva zvanična posjeta južnoj srpskoj pokrajini od 2014. godine kada je na Vidovdan išao na Gazimestan.\nPredsjednik je neposredno pred planirani odlazak rekao da će u Štrpcu “biti bezbjedan koliko i Srbi koji žive na Kosovu” i da je dužan da slijedi njihovu sudbinu. Ipak, rekao je i da će o bezbjednosti razmišljati “ako i kada pređe Merdare”.\nOdbijen zahtjev Nikolića da posjeti Kosovo\nVlada Kosova odbila je zahtjev predsjednika Srbije Tomislava Nikolića da povodom pravoslavnog Božića posjeti Kosovo, javila je večeras prištinska televizija KTV. Prethodno je bilo najavljeno da će predsednik Nikolić zajedno sa direktorom Kancelarije za Kosovo i Metohiju Markom Đurićem sutra posjetiti Šrpce. Za sada nema informacija o razlozima odbijanja zahtjeva Nikolića da posjeti Kosovo, navodi agencija Beta.\nMinićima i patikama odzvonilo na vjenčanjima


Startuje nova OTP banka Srbija - Bonitet\nStartuje nova OTP banka Srbija\nNakon ostvarenog godišnjeg rasta kredita od 15 odsto u 2020. godini, kao i povećanog tržišnog udela u svim ostalim segmentima, nova integrisana banka je prva u Srbiji po pitanju tržišnog učešća u segmentu kredita i druga najveća banka po veličini aktive sa ukupno 5,2 milijarde evra (ukupan konsolidovan nivo aktive dve banke na dan 31. decembar 2020).\n„Integraciono putovanje koje je trajalo 19. meseci i koje danas završavamo ne bi bilo uspešno da nije bilo više od 3,000 naših kolega i njihove posvećenosti ovom procesu, profesionalnosti i stručnosti. Činilo se da je u 2020. godini pandemijska kriza na momente zaustavila svet, ali ni to nas nije usporilo u našim nastojanjima da integrišemo dva velika sistema. Jer kada znaš gde ideš, jasno vidiš put. Idealan spoj vrednosti, kombinacija tehničke naprednosti, vrhunskog korisničkog iskustva i tradicije predstavlja sinergiju najboljih rešenja dva velika bankarska brenda, koju će naši klijenti sada moći da iskuse. Nova etapa je upravo počela“, istakao je Predrag Mihajlović, predsednik Izvršnog odbora OTP banke Srbija.\nPrethodni tekstAerodromi Crne Gore traže direktora koji može da bude i stranac\nSledeći tekstRođen Toma Piketi (1971)


Vesti online / Sport / Tenis / Đoković zadržao 5. mesto, Janko Tipsarević ostvario skok\nĐoković zadržao 5. mesto, Janko Tipsarević ostvario skok\nSrpski teniser Novak Đoković drugu nedelju uzastopno zauzima peto mesto na listi najboljih igrača sveta.\nMakar još jedna nedelja u top 5: Novak Đoković\nĐoković ima 5.325 bodova i za vodećim Britancem Endijem Marijem zaostaje 2.425 bodova.\nU top 10 nije bilo promena, a među 20 najboljih ponovo je Amerikanac Sem Kveri, osvajač trofeja u Los Kabosu.\nOd srpskih tenisera Viktor Trociki je pao sa 43. na 45. mesto, Janko Tipsarević je napredovao sa 60. na 58, dok je Dušan Lajović skočio tri pozicije i trenutno je 68. igrač sveta.\nLaslo Đere je 104. što je pad od deset pozicija u odnosu na proteklu nedelju, dok je Filip Krajinović zahvaljujući trijumfu na turniru u Bijeli "skočio" sa 140. na 109. mesto. Napredak od 21. mesta zabeležio je i Nikola Milojević koji je trenutno 157. na ATP listi.\nHrvati Ivo Karlović i Borna Ćorić su pokvarili plasman za tri, odnosno jednu poziciju i sada su 34. i 55. na svetu, dok je bosanskohercegovački teniser Damir Džumhur ostvario napredak od 14 mesta i ove nedelje je 73.\n1. Endi Mari (Velika Britanija) 7.750\n2. Rafael Nadal (Španija) 7.465\n3. Rodžer Federer (Švajcarska) 6.545\n4. Sten Vavrinka (Švajcarska) 5.780\n5. Novak Đoković (Srbija) 5.325\n6. Marin Čilić (Hrvatska) 5.155\n7. DOminik Tim (Austrija) 5.065\n8. Aleksandar Zverev (Nemačka) 3.560\n9. Kei Nišikori (Japan) 3.320\n10. Miloš Raonić (Kanada) 3.220\nTENIS ATP: Đoković se ponovo približio Mareju


OBUKA VRŠNJAČKIH EDUKATORA – CEM – Centar za edukaciju mladih Travnik\nHome Vijesti JAVNO ZAGOVARANJE OBUKA VRŠNJAČKIH EDUKATORA\nCentar za edukaciju mladih tokom ovog mjeseca provodi aktivnosti obuke učenika srednjih škola za vršnjačke edukatore, u okviru projekta „Transgeneracijsko prenošenje nasilja – prekidanje kruga zlostavljanja“, podržanog od strane Ambasade SAD u BiH.\nTokom trodnevnih treninga učenice i učenici rade na temu vrijednosti, značenja i metoda vršnjačke edukacije, zatim facilitacije, uloga u grupi, te rodnozasnovanom nasilju nad ženama, što je i tema cjelokupnog projekta.\nRadionice se održavaju u Bugojnu, Jajcu, Vitezu, Novom Travniku i Travniku, čime će ukupno 100 učenika srednjih škola biti obučeno, osnaženo i ohrabreno za širenje priče o problemu nasilja nad ženama i djecom među svojim vršnjacima.\nCilj održavanja ovih treninga je priprema vršnjačkih edukatora za njihove radionice, koje će organizovati u svojim odjeljenjima. Nakon treninga, učenici će organizovati ukupno pedeset radionica u svojim školama, s ciljem buđenja svijesti svojih vršnjaka o ovom problemu, kao i ohrabrivanja da otvore dijalog o njemu i razmišljaju o načinima njegovog suzbijanja.\nProjekat „Transgeneracijsko prenošenje nasilja – prekidanje kruga zlostavljanja“ finansiran je kroz Fond ekonomske podrške Ministarstva vanjskih poslova Sjedinjenih Američkih Država.


Ceresit investicije u 2011. godini - Gradjevinarstvo.rs\nNa konferenciji za novinare koja je održana u Henkel Ceresit fabrici u Inđiji, sektor Adhezivi i tehnologije kompanije Henkel predstavio je svoje investicije u 2011. godini. Od početka godine, taj sektor uložio je čak 1,3 miliona evra u unapređenje šaržne linije, pakerice za pakovanje proizvoda od 5kg, kao i novu Ceresit ultrazvučnu tehnologiju zatvaranja džakova.\nPrisutni su imali priliku da se bolje upoznaju sa najnovijom inovacijom Henkel Adheziva, novim Ceresit pakovanjem, zahvaljujući kom su džakovi dobili novi izgled, procenat prosipanja i gubitka materijala iz njih je sveden na minimum, dok je istovremeno smanjena i količina prašine koja se pojavljuje pri procesu njihovog punjenja i pražnjenja.\n"Kao jedan od lidera u svojoj oblasti, sektor Adheziva kompanije Henkel, svoju poziciju shvatio je ozbiljno i svoj uspeh duguje upravo poslovanju orijentisanom ka održivom razvoju i društeno odgovornom poslovanju. Ulaganje u razvoj, unapređenje tehnologija koje vode ka još zadovoljnijem kupcu, a uz zaštitu životne sredine, jeste ono što nas izdvaja, ono čemu stremimo i što će ostati naše trajno opredeljenje", izjavio je na konferenciji direktor sektora Adhezivi Jovan Šarenac.\nUz pomoć novih Ceresit džakova, težina postignuta pri punjenju ostaje nepromenjena i tokom transporta. Maloprodajni objekti će od sada biti čistiji, uz još optimalnije uslove skladištenja, čime je omogućena i povećana zaštita proizvoda.\nAmbalaža Lepkovi građevinski\nNovo iz Lohmanna - Kristalno prozirna obostra...\nBrzi tempo razvoja tehnike konstantno postavlja zahteve u pogledu novih i boljih rešenja spajanja različitih materijala u različitim uslovima. Patentirano rešenje kompanije Lohmann, Dup...


Ulaganje u kulturu je ulaganje u identitet naroda - Istinito.com - Ne budi ovca!\nPočetna > Kultura > Nebojša Kuruzović o "Džez poezi kabareu"\n7. Jula 2020. Istinito1068Leave a Comment on Nebojša Kuruzović o "Džez poezi kabareu"\n„Ljudi žele da vide i čuju nešto drugačije… Publici u inostranstvu je jako zanimljiv naš spoj poezije i džeza, ali i „krajiške“ teme kojima se bavimo – gdje god dođemo sjajno reaguju, bilo da govorimo o gorštaku kome je dva puta gorjela kuća, grafitima na Starčevici, našim ljubavnim problemima… I uvijek čujemo slične komentare\n– „Kakvo je ovo osvježenje“, „Kako već nismo čuli za vas…“. S obzirom da sve radimo sami, od muzike, tekstova do produkcije i aranžmana, nemamo veliku promotivnu mašineriju. A kako su naši problemi i problemi ostalih muzičara iz našeg grada i RS, pokrenuli smo inicijativu kako bismo zajedno pronašli sistemsko rješenje“, ističe Kuruzović.\n*Kreativna Evropa je program Evropske komisije za podršku i sufinansiranja projekata iz oblasti kulture i audiovizuelnog sektora. Desk Kreativna Evropa je koordinaciono tijelo ovog programa u Bosni i Hercegovini i aplikantima zainteresovani za apliciranje su na raspolaganju za tehničke i druge pomoći i možete im se obratiti u kancelarijama u Banjaluci i Sarajevu.\nTagged dzez poezi kabare istinito kreativna evropa nebojsa kuruzovic


Vučić: Svaka naredna godina bića bolja od prethodne\nJAGODINA - Predsednik Vlade Srbije Aleksandar Vučić najavio je da će se danas sastati sa predstavnicima Simensa i veruje da će ta kompanija, nakon što je Srbija otvorila poglavlja u pregovorima sa EU, udvostručiti svoje kapacitete u našoj zemlji.\nVučić je sinoć na jagodinskoj TV Palma plus poručio da otvaranje poglavlja znači dodatno privlačenje investicija iz Evrope, ali i iz SAD i Azije.\nGovoreći o prioritetima Vlade Srbije, premijer je kazao da će to u narednoj godini biti smanjenje nezaposlenosti, a cilj je, kaže, dostizanje 15 odsto u odnosu na sadašnjih 17,6 ili 26, kolika je nezaposlenost bila pre tri godine.\n"Verujem da ćemo sledeće godine biti u prvih 40 zemalja u svetu i to će značiti širom otvorena vrata investitorima", rekao je premijer podsetivši da je vlada na čijem je čelu uspela da državu spasi od bankrotstva.\n"Uspeli smo da Srbiju spasemo od bankrotstva smanjenjem fiskalnog deficita na nivo Mastrihta i ako uspemo da taj nivo zadržimo i naredne godine mi sa deficitom više nećemo imati problema", rekao je premijer.\n"Mi više nećemo ići u recesiju, bićemo zemlja stalnog rasta", istakao je premijer podsetivši da je Srbija u ovoj godini značajno popravila plasman na biznis listi Svetske banke za čak 32. mesta, a to, precizirao je, znači da je za toliko povoljniji poslovni ambijent.\nSvaka naredna godina u Srbiji biće bolja, poručio je premijer uveren da kada budu rešena tri ključna problema naša zemlja se po ekonomskim pokazateljima može naći među razvijenijim zemljama Evrope.\nTa tri problema su, kazao je premijer, 17 velikih društvenih firmi u restrukturiranju, nenaplativi krediti i reforma javne uprave i ako oni budu pozitivno rešeni nema bojazni za budućnost Srbije.\n"Srbija je napravila preokret u ekonomiji o kome govore sve svetske institucije", kazao je prvi čovek vlade Srbije i dodao:\n"Hvala građanima na velikoj podršci, na energiji koju nam pružaju, što vole Srbiju što gledaju Srbiju u buducnosti, što razumeju ono što radimo što poštuju rad, poštuju marljivost. Mi ćemo sve boljim i boljim rezultatima da to vraćamo".\n"Oni koji stoje i kibicuju ne mogu da pogreše. Onaj koji je za šahovskom tablom i koji je u areni taj uvek može da pogreši, ali može i da popravi, previd da ispravi grešku i bude najbolji, ponovo pobedi", rekao je Vučić.\nPremijer je posebno zahvalio mladima penzionerima na podršci.\n"Bez njihove podrške mi u reformama ne bi mogli da istrajemo, a palšim se da u tom slučaju, ne bi bili prava zemlja u svetskloj istoriji koja je loše skončala", rekao je premijer.\n"Ovako, napravili smo preokret u ekonomiji o kojem govore sve svetske institucije, godine koje nam dolaze svaka će biti bolja od prethodne. To je moje obećanje građanima Srbije", poručio je premijer Vučić.\n« Kancelarija za KiM: Uskoro rešenje za Brezovicu Odalović: Bez informacija o otetim Srbima »


Počela realizacija projekta vezanog za usklađivanje sa legislativom EU :: Ekonomija\nRealizacija projekta vrijednog oko 3,66 miliona EUR, koji se odnosi na usklađivanje nacionalnog zakonodavstva sa legislativom Evropske unije (EU) u sektoru transporta, počela je, saopštili su iz Ministarstva saobraćaja i pomorstva.\nIz tog Vladinog resora kazali su da je vrijednost ugovora, koji se odnosi na usklađivanje nacionalnog zakonodavstva sa EU legislativom u sektoru saobraćaja i obezbjeđivanje administrativnih i tehničkih kapaciteta, oko 3,66 miliona EUR, od čega finansiranje Unije čini 85 odsto, a nacionalno ko-finansiranje 15 odsto.\nKako su naveli, ugovor za projekat Tehnička podrška u jačanju kapaciteta i usklađivanju nacionalnog zakonodavstva sa EU legislativom u sektoru transporta potpisan je 20. novembra između Uprave javnih radova i Konzorcijuma na čelu sa kompanijom Business and Strategies in Europe, iz Belgije.\n“Cilj ugovora je podrška i priprema nacionalnog zakonodavstva i strategija u skladu sa EU legislativom, kao i podrškа povećаnju kаpаcitetа zа plаnirаnje i uprаvljаnje institucijа koje su uključene u implementаciju trаnsportnih politikа i projekаtа”, navodi se u saopštenju.\n“Projekat je finansiran iz Godišnjeg akcionog programa IPA-e za 2017. godinu za Crnu Goru (CAP 2017) u okviru instrumenta pretpristupne podrške IPA II i trajaće četiri godine”, dodaje se u saopštenju.


Ministar Trivan na obeležavanju 20 godina rezervata Zasavica: Srbija će povećati procenat zaštićenih prirodnih područja | Ministarstvo zaštite životne sredine\nMinistar zaštite životne sredine Goran Trivan najavio je da će u Srbiji uskoro biti povećan procenat zaštićenih prirodnih područja.\nNa obeležavanju 20 godina od proglašenja Specijalnog rezervata prirode Zasavica, on je istakao da je došao na ovaj značajan jubilej kako bi podržao ljude koji već dve decenije uspešno upravljaju ovim rezervatom.\nDržava je upravljanje Zasavicom pre dve decenije poverila udruženju Mladih gorana Sremske Mitrovice na čiji je predlog ovo područje i zaštićeno.\n„Oni pokazuju koliko je važan kontinuitet u radu i ljubavi prema prirodi bez čega nema ni rezultata i zaista mi je zadovoljstvo da konstatujem kako je Zasavica jedna od najlepših slika koje o Srbiji postoje u svetu“, rekao je ministar Trivan.\nMinistar Trivan je naglasio da Srbija mora i ima potrebu da poveća teritoriju pod zaštitom.\n„Naše ministarstvo postoji manje od tri meseca, a već ovih dana ćemo proglasiti još neka područja zaštićenim, čime će se za gotovo jedan procenat povećati prostor koji štitimo i to ćemo nastaviti i dalje da radimo“, poručio je ministar Trivan.\nMinistar Trivan životna sredina Drina zahtevi EU otpad obaveštenja tretman otpada procena uticaja reciklaža klimatske promene studija Studija o proceni uticaja rešenje